Ομιλία του Χρ. Πατούχα στα εγκαίνια του εκλογικού μας κέντρου - Ανυπότακτη Πολιτεία\nΟμιλία του Χρ. Πατούχα στα εγκαίνια του εκλογικού μας κέντρου\nΔημιουργήθηκε : 16 Οκτώβριος 2010\nΣήμερα 22 μέρες πριν από την κάλπη, είμαστε εδώ για να αξιολογήσουμε τα πρώτα συμπεράσματα από την επικοινωνία μας με το λαό της Πάτρας, Να κάνουμε την τελική μας εξόρμηση για την ενημέρωση του, για την συστράτευση, για την αντίσταση στην λαίλαπα που μαίνεται και απειλεί να γκρεμίσει κάθε δικαίωμα, κάθε κατάκτηση.\nΕίμαστε η Ανυπότακτη Πολιτεία!!! Και σε αυτές τις ζοφερές συνθήκες θέλουμε να σπάσουμε τον κλοιό! Να υπερβούμε τις δυσκολίες. Να ακουστεί δυνατή, δυνατότερη, η φωνή των εργαζομένων, των ανέργων, της νεολαίας, των επαγγελματιών που βογκάνε, των συνοικιών της εγκατάλειψης.\nΔυνατότερη στα αυτιά της εξουσίας, δυνατότερη στα δημοτικά όργανα, δυνατότερη στους δρόμους, η φωνή του αγώνα, της αντίστασης, της συσπείρωσης, των ζωντανών δυνάμεων της κοινωνίας.\nΧαιρετίζουμε σήμερα κάθε ανυπότακτη συνείδηση, όλους όσους σκέφτονται και ανησυχούν, όσους πιστεύουν στην συλλογική δράση, όσους με περηφάνια και ήθος μεγαλώνουν τα παιδιά τους και συντηρούν την οικογένεια τους μακριά από μικροβολέματα και ρουσφέτια.\nΧαιρετίζουμε τα νιάτα της πόλης μας, την πιο αδικημένη νέα γενιά των τελευταίων 60 χρόνων. Όλα τα παιδιά που με κόπους ατελείωτους και δαπάνες των οικογενειών τους κατόρθωσαν και σπούδασαν ή σπουδάζουν, που έχουν τεράστια κατάρτιση και επιστημονική εξειδίκευση και παλεύουν να οργανώσουν την ζωή τους μέσα στις ανυπέρβλητες δυσκολίες.\nΑγαπητοί φίλοι, νέες και νέοι\nΘέλουν να σας διώξουν, να σας υποτάξουν, να σας τσακίσουν. Μην τους αφήσετε! Παλέψτε για να διώξουμε αυτούς, παλέψτε για να αλλάξουμε τον τόπο μας.\nΗ ιστορία του λαϊκού κινήματος, η ιστορία των αγώνων της νεολαίας αποδεικνύει ότι μπροστά στην μαζικότητα, την ενότητα, την καθολική απαίτηση, την αντοχή την υπομονή, την σύγκρουση δεν υπάρχει αντίπαλος ανίκητος.\nΚι ας μοιάζουν σήμερα σιδερόφρακτοι. Είναι στο δικό σας χέρι και στα όρια της δική σας δημιουργίας να «λάβουνε τα όνειρα εκδίκηση», για να βαδίσετε σε ολόφωτες λεωφόρους ελπίδας και ξαστεριάς, συλλογικότητας και συναδελφοσύνης, αλληλεγγύης και κοινωνικής συνοχής χαρούμενης και δημιουργικής δουλειάς.\nΌλους εσάς αγαπητοί φίλες και φίλοι, σας καλούμε μαζί μας. Να στηρίξετε τη μάχη της ανιδιοτέλειας, της συνέπειας, της αγωνιστικής πορείας.\nΗ πόλη μας μετά τις εκλογές της 7 Νοέμβρη θα βρεθεί μπροστά σε ένα αδυσώπητο δίλημμα.\nΘα ζήσει υποταγμένη στην πολιτική του Καλλικράτη και του μνημονίου; Η θα είναι σε θέση να παρακούσει, να απειθαρχήσει, να αντισταθεί, να διεκδικήσει και να συγκρουστεί προκειμένου να μην γίνει μια απέραντη κοινωνική έρημος φτώχειας ανεργίας και απόλυτης υπανάπτυξης; Αυτό το δίλημμα από τον τρόπο που θα απαντηθεί θα καθορίσει την πορεία της πόλης για τις επόμενες δεκαετίες.\nΗ μια ή η άλλη κατεύθυνση θα ορίσει τα δυο κεντρικά πολιτικά μέτωπα σύγκρουσης σε όλη τη χρονική περίοδο της τρόικας και της υποδούλωσης της χώρας.\nΕνδεικτικό αυτού του κλίματος υποταγής είναι η απόλυτη σύμπλευση τους, των τριών, σε ζητήματα πολιτικής και ανάδειξη διαφορών σε δευτερεύοντα. Και αυτό με πολύ μεγάλη προσπάθεια.\nΣυμφωνούν στην απολίτικη, δήθεν τεχνοκρατική, αντιμετώπιση των προβλημάτων του Δήμου, αντιμετωπίζουν με μοιρολατρία και υποκριτική συμπάθεια όσους ζουν την δυστυχία της πολιτικής που στηρίζουν, και όπου το πρόβλημα είναι ευρύτερων διαστάσεων και απαιτεί σύγκρουση, εκδηλώνουν ποικιλότροπα τις αντιδραστικές τους απόψεις. Θα σας αναφέρω μερικά χαρακτηριστικά παραδείγματα.\nΣυμφωνούν και οι τρείς με το μνημόνιο. Επί της ουσίας. Η έκφραση συμπάθειας ή και λύπης για τα πόσα προβλήματα δημιουργεί στους απλούς ανθρώπους είναι υποκριτική. Τέτοια συμπάθεια άλλωστε έχει εκφράσει και η ίδια η Τρόικα. Δυστυχώς η πολιτική είναι πράξη και όχι προσευχή. Δεν τους είδαμε να καταγγέλλουν αυτή την πολιτική, πολύ περισσότερο δεν λένε λέξη για την Κυβέρνηση. Συμφωνούν και υπερθεματίζουν για τον Καλλικράτη, αδιαφορώντας για το ότι είναι μέρος του μνημονίου, άραγε το ξέρουν;\nΑδιαφορώντας για την αντιδημοκρατική δομή του, για την ταφόπλακα που αποτελεί ο Νόμος αυτός για τα ελάχιστα τελευταία λαϊκά χαρακτηριστικά της Τ.Α. Δεν βγάζουν τσιμουδιά, για το πώς θα διαχειρισθούν τις τεράστιες περικοπές πόρων, παρά το ότι τους προκαλούμε βδομάδες τώρα να απαντήσουν. Γιατί θέλουν να κρύψουν τον διπλασιασμό των Δημοτικών τελών, να κρύψουν τις 40.000 απολύσεις συμβασιούχων, να κρύψουν ότι κάθε κοινωνική παροχή ή θα διπλασιάζει τις εισφορές της ή θα καταργείται.\nΤι γνώμη έχετε κύριε Δημαρά, τι γνώμη έχετε κύριε Κατσικόπουλε για την απόδοση του παραλιακού μετώπου της πόλης; Σας προκαλούμε να απαντήσετε. Με ποιους επενδυτές είσαστε; Με τους κινέζους που θα αγοράσουν και τα άλλα λιμάνια; ή με αυτούς από το Κατάρ του Νίκου Παπανδρέου; Γνωρίζετε βεβαίως ότι είναι στα σκαριά το ξεπούλημα. Ποιών τα συμφέροντα υπηρετείτε, εσείς οι δυο εκλεκτοί, του καλά προετοιμασμένου μαύρου μετώπου, της υποταγής του λαού, της επιδρομής στις τσέπες των Δημοτών, της, ακροδεξιών αποχρώσεων αισθητικής σας αντίληψης για κατατρεγμένους πρόσφυγες, νέα παιδιά, που είναι θύματα της πείνας της καταλήστευσης των πατρίδων τους και ενός αδυσώπητου ιμπεριαλιστικού πολέμου τον οποίο στηρίζετε με την πολιτική σας στάση, στηρίζοντας τα ελληνικά εκστρατευτικά σώματα στις χώρες αυτές;\nΤι θα κάνετε για να μην εκποιηθούν τα δυο αμαξοστάσια του ΟΣΕ στα πιο κεντρικά και τα πιο πυκνοκατοικημένα σημεία της πόλης που ζητάνε αναπνοή.\nΤι γνώμη έχετε για την ανταποδοτικότητα των δημοτικών υπηρεσιών, τι γνώμη έχετε για την διπλή και τριπλή φορολόγηση των πολιτών; Τι γνώμη έχετε για την πλήρη ιδιωτικοποίηση του Δημοτικού Έργου που ήδη συντελείται ανταποδοτικά από ανεξέλεγκτες δημοτικές επιχειρήσεις; Συμφωνείται με το άρθρο που προβλέπει το ειδικό τέλος για κάθε απαλλοτρίωση; Δεν σας συμφέρει να το διαβάσετε; Σας το έχουμε πει εδώ και ένα μήνα και κάνετε πως δεν ακούτε.\nΤι γνώμη έχετε για τις παραχωρήσεις, για τις συμβάσεις ΣΔΙΤ, για τα ληστρικά διόδια; Ετοιμάζεστε να το κάνετε στο Δήμο, στην Περιφέρεια; Που διαφωνείτε μεταξύ σας για αυτό;\nΜήπως διαφωνείτε για το κυκλοφοριακό, για τις αστικές συγκοινωνίες, μήπως θα συγκρουστείτε με την Κυβέρνηση που καταργεί τον σιδηρόδρομο, που ματαιώνει την προοπτική του φυσικού αερίου; Σε ποιόν πουλάτε νοικοκυροσύνη και καλή διαχείριση όταν βαράτε προσοχές στην πολιτική εξουσία; Θα συγκρουστείτε με τα μεγάλα συμφέροντα; ή θα πειθαρχήσετε αδυσώπητα τους ανίσχυρους, τους εργαζόμενους, τους ανέργους, τους μικροεπιχειρηματίες, τα γνωστά κοινωνικά υποζύγια που τώρα τους πουλάτε φωτογραφίες χαμόγελα και μπλουζάκια;\nΤο σκηνικό έχει καλά στηθεί. Το υποστηρίζουν τα οικονομικά και πολιτικά συμφέροντα της κορυφής, το διαμόρφωσαν μεθοδικά για μεγάλο διάστημα με την συνδρομή μέσων ενημέρωσης και διόδων πληροφόρησης. Θέλουν την ανώδυνη, συμφέρουσα, πλήρως υποταγμένη σε αυτά, εναλλακτική λύση. Για να επιβάλλουν την ακόμα σκληρότερη πολιτική τους, για να αδρανοποιήσουν την πολιτική δυσαρέσκεια, να την εκτονώσουν ανώδυνα.\nΕκτιμάμε ότι ένα κομμάτι συμπολιτών μας με ειλικρίνεια πάει στον κ. Δημαρά θέλοντας να στείλει μήνυμα διαμαρτυρίας. Είμαστε υποχρεωμένοι να τους προειδοποιήσουμε. Μέλη και αγανακτισμένους ψηφοφόρους του ΠΑΣΟΚ, απογοητευμένους εργαζομένους της Ν.Δ., αλλά και αριστερούς και προοδευτικούς ανθρώπους.\nΟ κ. Δημαράς είναι ανεξάρτητος μόνο από την δική σας γνώμη και τις ειλικρινείς σας προθέσεις, είναι εξαρτημένος από τα ίδια πολιτικά κέντρα που θέλετε να τιμωρήσετε.\nΔεν υπάρχει δίλημμα, Κατσικόπουλος ή Δημαράς. Αυτοί είναι το ίδιο, θα κάνουν τα ίδια και θα είναι σε βάρος μας. Αν θέλετε να στείλετε μήνυμα αγανάκτησης, μήνυμα διαμαρτυρίας, μη σπαταλήσετε την ψήφο σας. Μαυρίστε τους και τους δύο.\nΣτις κρίσιμες στιγμές τις ιστορίας είναι αποφασιστικό και ωφέλιμο να είσαι στην σωστή πλευρά της όχθης. Αν θέλετε το μήνυμα σας να πιάσει τόπο, αν θέλετε να’ναι μήνυμα αγώνα, μήνυμα αποφασιστικότητας, μήνυμα καταδίκης, κάντε τώρα την υπέρβαση σας και ελάτε μαζί μας. Ψηφίστε και στηρίξτε την Ανυπότακτη Πολιτεία. Για να αντισταθούμε, για να κάνουμε ρωγμές, επενδύστε με την ψήφο σας στον αγώνα, δώστε δύναμη στον εαυτό σας, σκεφτείτε, στρατευτείτε σε μία πορεία ανατροπής που θα σας οπλίσει με περηφάνια, με ελπίδα και αισιοδοξία, με εμπιστοσύνη στις δικές σας δυνάμεις.\nΣτις 14 του Νοέμβρη, όταν το σύστημα εξουσίας θα πανηγυρίζει για την νίκη του, γιατί θα μας έχει στο χέρι, όταν ο κ. Δημαράς θα ανταλλάσσει φιλοφρονήσεις με την Κυβέρνηση τότε κανένα άλλοθι δεν θα έχετε και οι σημερινές σας αυταπάτες με τραγικό τρόπο θα διαλυθούν.\nΖούμε σε μια πόλη με εκρηκτικά προβλήματα. Πρέπει να σας πω ότι και οι Δήμοι που προστίθενται έχουν επίσης εκρηκτικά προβλήματα. Κυκλοφοριακό, καθαριότητα, ανεφάρμοστα πολεοδομικά σχέδια, έλλειψη δικτύων αποχέτευσης και βιολογικών καθαρισμών, έλλειψη συγκοινωνιών, πλατειών, χώρων πρασίνου, ποδηλατοδρόμων κ.τ.λ.\nΓια όλα έχουμε απόψεις επεξεργασμένες, σαφείς, με την χρονική τους διάρκεια. Δεν μπορεί κανείς να ισχυριστεί ότι δεν έχουμε προτάσεις, αυτό που λένε δηλαδή για τις μικρές παρατάξεις. Ας μας κατηγορήσουν ότι όλες οι προτάσεις μας συνοδεύονται από ανάλυση και ισχυρή πολιτική επιχειρηματολογία. Αλλά διαφορετικά θα σας κοροϊδεύαμε και εμείς, όπως σας κοροϊδεύουν και οι άλλοι.\nΘα απαριθμήσω χωρίς μεγάλη ανάλυση ορισμένα σημαντικά ζητήματα.\nα) Το νέο λιμάνι είναι έτοιμο εδώ και ένα χρόνο. Γιατί δεν έγινε η μεταφορά; Σας λέω ότι αυτό, μαζί με την θεωρία ανεπάρκειας είναι το πρώτο ύποπτο. Γιατί αν είχε γίνει μεταφορά, αντιλαμβάνεται ο καθένας, ότι η πόλη, ο Δήμος θα έλεγε τι θα γίνει τώρα; Δώστε μας το χώρο του παλιού λιμανιού.\nβ) Σας είναι γνωστό ότι και την τελευταία τετραετία ο Δήμος διεκδίκησε το παραλιακό μέτωπο. Η κριτική μου στην απερχόμενη Δημοτική Αρχή είναι ότι η διεκδίκηση της ήταν μόνο με παραστάσεις και ψηφίσματα. Ωστόσο οι δυο κυβερνήσεις αρνήθηκαν να προχωρήσουν στην παραχώρηση του θαλάσσιου μετώπου.\nΚαι τώρα αρχίζει να εφαρμόζεται ολοκληρωμένα η πολιτική εκποίησης της Δημόσιας περιουσίας με πανηγυρικές εξαγγελίες από τον Πρωθυπουργό και κορυφαία στελέχη σε εφαρμογή των εντολών της Τρόικας και του μεγάλου ντόπιου και ξένου τραπεζικού, «επενδυτικού» κεφαλαίου.\nΤα προεόρτια τα είδαμε ήδη. Παραχώρηση των εργοταξιακών χώρων της γέφυρας, εκποίηση των αμαξοστασίων του ΟΣΕ, Ελληνικό, ΟΣΕ, ΟΤΕ και ένα σωρό άλλοι νευραλγικοί τομείς.\nΣας προείπα ήδη, ότι ο κ. Κατσικόπουλος και ο κ. Δημαράς είναι πλήρως ευθυγραμμισμένοι με την πώληση. Για αυτό, σοφά, σιωπούν. Γι’ αυτό είναι κότες. Γιατί αν τώρα το υποσχεθούν δεν θα μπορέσουν σε 10 μέρες να το πάρουν πίσω.\nΤο κυκλοφοριακό πρόβλημα της Πάτρας.\nΝα πούμε ότι και στην τετραετία που πέρασε δεν έγινε τίποτα. Τα οδικά έργα που συζητάγαμε και το 2006 είναι ανολοκλήρωτα.\nΣύνδεση παραγλαύκειων με Λιμάνι.\nΤι φταίει για αυτό; Σε ποιόν σχεδιασμό να ελπίσουμε στην εποχή του μνημονίου;\nΑλλά και Σιδηροδρομικό Δίκτυο που πάει μια εικοσαετία πίσω, αν γίνει ποτέ, και όλα τα συναφή. Προαστιακοί Σιδηρόδρομοι, μέσα σταθερής τροχιάς κ.τ.λ. Όλα αυτά είναι προϋποθέσεις της λύσης του κυκλοφοριακού, των πεζοδρομήσεων, της αποτροπής ή της απαγόρευσης της χρήσης του αυτοκινήτου.\nΠοιός από τους τρείς υποψηφίους, θα συμφωνήσει για ενιαίο φορέα αστικών συγκοινωνιών που θα πρέπει να είναι δημοσίου χαρακτήρα, με φτηνό εισιτήριο και ασφαλή μεταφορά; Ποιός θα συγκρουστεί από αυτούς με τα μεγάλα συμφέροντα;\nΑφορά την Πάτρα και τους τέσσερις Δήμους. Πως θα γίνει η εφαρμογή; Ο Νόμος λέει τέρμα η οποιαδήποτε χρηματοδότηση. Ότι κάνεις, θα γίνει με δημοτικούς πόρους και ειδικό τέλος. Διαφωνεί κανένας μ’ αυτό; Θα το δηλώσει; Επιτέλους μέχρι που θα φτάσει το ξεβράκωμα; Θα παραδοθούμε άνευ όρων;\nΕίναι ώρα να μιλήσουμε για τα οικονομικά των Δήμων.\nΣήμερα, π.χ. ο Δήμος Πατρέων, με τα έσοδα που είχε, για κάθε 100€ διέθετε 80έως 85 ευρώ για μισθούς και ασφαλιστικές εισφορές και του έμεναν 15€ για να ασκήσει κοινωνική πολιτική, για να λειτουργήσει παιδικούς σταθμούς και άλλες δραστηριότητες κοινωνικής προστασίας και να κάνει έργα βελτίωσης της ποιότητας ζωής. Όλα τα άλλα δηλ. Καθαριότητα- Ύδρευση- Αποχέτευση ήταν ήδη ανταποδοτικά.\nΣτην τριετία του πρώτου μνημονίου τα έσοδα του Δήμου θα μειωθούν πάνω από 50%. Δηλαδή δεν θα μπορεί να πληρώσει ούτε τα ανελαστικά. Το αποτέλεσμα θα είναι κάθε κοινωνική δραστηριότητα να καταργηθεί, εργαζόμενοι να απολυθούν και σε κάθε περίπτωση να διπλασιάζεται ο Δημοτικός φόρος. Αυτός είναι ο Καλλικράτης, αυτόν τον νόμο ψήφισαν οι βουλευτές της Ν.Δ. και του ΠΑΣΟΚ, αυτόν τον νόμο ψήφισαν οι Δήμαρχοι τους στην ΚΕΔΚΕ με 97%. Αυτόν τον Νόμο επέβαλλε η τρόικα, αυτός ο Νόμος επιτίθεται στα λαϊκά δικαιώματα, αυτός ο νόμος θα κάνει τον κόσμο να στενάξει. Τι χειρότερο μπορεί να προκύψει αν μαυρίσουμε τους δοτούς, τους υποταγμένους τους εκλεκτούς των μεγάλων συμφερόντων;\nΤι καλύτερο μπορεί να προκύψει αν ενισχύστε την Ανυπότακτη Πολιτεία, αν δηλώσετε την απόφασή σας να παλέψετε μαζί μας; Θα τους στριμώξουμε, θα τους καταγγέλλουμε, θα τους αποκαλύπτουμε, θα τους σπάμε τα τραπέζια, γιατί θα ήμαστε μαζί με τους Δημότες, μαζί με τους κατοίκους των συνοικιών μαζί με τους κατοίκους των οικισμών και των χωριών που θα ξαναδούν τους Δημάρχους στις επόμενες εκλογές. Σκεφτείτε ότι η κινητοποίηση των εργαζομένων του Νοσοκομείου ματαίωσε την επίσκεψη του Πρωθυπουργού και του Υπουργού Υγείας. Αυτό δείχνει ότι μπορούμε. Ο ενωμένος λαός μπορεί.\nΘα ήταν πολύ κουραστικό να αναπτύξουμε και άλλα ή όλα τα προβλήματα, άλλωστε όλοι τα ξέρετε γιατί τα ζείτε.\nΗ αλήθεια είναι ότι ο απλός δημότης, όποιος δεν είναι στις λίστες της κομματικής συναλλαγής, όποιος διατηρεί την ακεραιότητά του και την αξιοπρέπεια του, δηλαδή η συντριπτική πλειοψηφία, δεν μπορούν να ελπίζουν ούτε στους Δήμους, ούτε στις λεγόμενες μεγάλες δημοτικές παρατάξεις, ούτε στο δοσίλογο πολιτικό σύστημα κορυφής. Είναι όλοι τους εχθροί του Λαού. Όχι μόνο αντίπαλοί του. Έχουν σχεδιάσει την καταστροφή του λαού και της χώρας με το μνημόνιο που το πήγαν στο 2021, με τον Καλλικράτη της φοροεπιδρομής, με το τοκογλυφικό χρέος για να πληρώνεται το ξένο τραπεζικό κεφάλαιο με την ισόβια καταδίκη των λαϊκών στρωμάτων.\nΠρέπει να τους σταματήσουμε!!! Και μπορούμε!! ο Ενωμένος Λαός μπορεί!!!\nΗ κίνησή μας, η Ανυπότακτη Πολιτεία, και όλα τα στελέχη της, πάλεψαν για την συστράτευση, για την συμπόρευση, για την ενότητα, για το μέτωπο ενός αποφασιστικού και αταλάντευτου λαϊκού αγώνα. Και η ανάγκη αυτή, αργά ή γρήγορα, θα γίνει πράξη. Η ανάγκη της ζωής θα νικήσει τους εγωισμούς, την στενομυαλιά ηγεσιών, την ανεπάρκεια των προσώπων, θα νικήσει το κοντόφθαλμο πολιτικό ή κομματικό συμφέρον, θα ξεπεράσει τα κομματικά θερμοκήπια, θα ανατρέψει τη θεωρία των κομματικών καταγραφών.\nΟ στόχος είναι η νίκη του λαού. Θα χρειαστούν και άλλες προσπάθειες, πειθώ, διάλογος, πολιτικός εξοπλισμός. Καλούμε όλους τους σκεπτόμενους συμπολίτες μας να αποφασίσουν με το χέρι στην καρδιά και τα μάτια τους στο μέλλον. Ή με την ανατροπή ή με τον κατήφορο, την καταστροφή και την παρακμή.\nΦίλες και φίλοι συναγωνιστές του ΠΑΣΟΚ,\nΌσοι πιστέψατε στην αλλαγή, όσοι με αυτό το σύνθημα, καταλάβατε σοβαρές κοινωνικές αλλαγές, ανεξάρτητη και περήφανη την χώρα και το λαό της, όσοι παλέψατε για κοινωνικά δικαιώματα, αμοιβή, σύνταξη, δημόσια υγεία, δημόσια παιδεία, αξιοπρεπή ζωή, σήμερα είναι η ώρα να στείλετε το μήνυμά σας. Θα είναι μήνυμα της δύναμή σας, μήνυμα της καθαρής σας συνείδησης. Ούτε η αποχή, ούτε το άκυρο, ούτε ο Δημαράς, είναι το μήνυμα. Όλο αυτά, το σύστημα θα τα έχει ενσωματώσει την Κυριακή το βράδυ.\nΑπευθυνόμαστε στους μικροεπιχειρηματίες και μικρέμπορους της πόλης μας. Πάντα ήταν πάνω από το κεφάλι σας η πίεση των τραπεζών, των πολυκαταστημάτων, των μεγάλων συμφερόντων, όμως τώρα η επίθεση είναι ανελέητη. Τώρα είναι δεκάδες και εκατοντάδες τα λουκέτα, και άνθρωποι πολύ σκληρά εργαζόμενοι, συνήθως με ολόκληρη την οικογένεια τους, βλέπουν την ανεργία στην πόρτα τους.\nΗ θέση τους είναι μαζί με όλους τους εργαζόμενους. Όταν ο κόσμος έχει δουλειά και εισόδημα θα ανασάνει και η αγορά.\nΣτηριζόμαστε και στηρίζουμε το «κόμμα του δρόμου». Όλοι οι άνθρωποι που σ’ αυτές, τις ιδιαίτερα δύσκολες συνθήκες πάλεψαν, θέλουμε να ναι μαζί μας.\nΌσοι υπεράσπισαν το δικαίωμα τους στην δουλειά, όσοι πρωτοστάτησαν για να καλυτερέψουν την ποιότητα της ζωής τους, οι κάτοικοι της ξερόλακκας, οι κινήσεις κατά της ακρίβειας, κατά των διοδίων, κατά των κεραιών, κινήσεις για προστασία της υγείας και της ζωής, κινήσεις προστασίας του περιβάλλοντος, η κίνηση υπεράσπισης των μεταναστών, απολυμένοι των stage και έκτακτοι εργαζόμενοι, οι απεργίες και οι διαδηλώσεις για το ασφαλιστικό και τα εργασιακά δικαιώματα, είναι μάχες που είχαν και θα έχουν την στήριξή μας, την συμμετοχή μας.\nΑπευθυνόμαστε στους ανθρώπους του πνεύματος, της τέχνης και των γραμμάτων, στους φορείς του λαϊκού μας πολιτισμού, να διακηρύξουν τώρα την αντίθεσή τους στην παρακμή, την αντίσταση τους στην ιδεολογική και πολιτιστική σαπίλα.\nΑπομονώστε, τους πολλούς «γελωτοποιούς που συγκεντρώθηκαν στην αυλή του βασιλέως», εκεί που η τέχνη είναι σκοπιμότητα και ο πολιτισμός επιχείρηση και αρπαχτή.\nΘέλουμε και μπορούμε αυτή την πολιτική μάχη, να την κάνουμε μάχη της ελπίδας. Για την ανασύνταξη όλων των ζωντανών δυνάμεων, για τους αυριανούς, καθημερινούς αποτελεσματικούς νικηφόρους λαϊκούς αγώνες.\nΘέλουμε την αποψινή σας παρουσία, να την κάνετε τις επόμενες μέρες μάχη σπίτι με σπίτι σ’ όλες τις γειτονιές σ’ ολόκληρο τον Δήμο.\nΗ φωνή των εργαζομένων, η φωνή της νεολαίας, η φωνή όσων σκέφτονται και ελπίζουν θα ΄ναι ανάσα της ιστορίας, θα ναι δυνατότερη στις 8 του Νοέμβρη.\nΌλοι μαζί στην μάχη\nΑγώνας μέχρι την κάλπη.\nΤελευταία Εβδομάδα 145\nΤελευταίος Μήνας 1083\nΣύνολο Επισκεπτών 42911\nΒρίσκεστε εδώ: ΑΡΧΙΚΗ ΣΕΛΙΔΑ Η Κίνηση Ο Επικεφαλής Ομιλία του Χρ. Πατούχα στα εγκαίνια του εκλογικού μας κέντρου


Η Muvus, αποκλειστικός αντιπρόσωπος των Polaris, CFMOTO, Royal Enfied και Niu ανακοινώνει την ένταξη του κυρίου Λουκά Διαμαντόπουλου στην διοικητική της δομή, ως νέου Γενικού Διευθυντή\nΜια νέα γκάμα χρωματικών επιλογών για τα μοντέλα του έτους 2023 και συγκεκριμένα της σειράς Bonneville, βασισμένη στη μεγάλη επιτυχία των εκδόσεων Gold Line του περασμένου έτους, που ανταποκρίθηκαν στα αιτήματα των πελατών για φωτεινότερες, πιο χαρακτηριστικές και κομψές χρωματικές επιλογές σε όλο τ\nΤο τετρακύλινδρο sport touring μοντέλο της Kawasaki συνεχίζει την εμπορική του πορεία ανανεωμένο, με περισσότερο εφόδια, συμμορφωμένο με τις προδιαγραφές Euro 5 και έτοιμο να κυκλοφορήσει στους δρόμους από αυτό το καλοκαίρι.\nΜέχρι να σε προσπεράσουν! Να έχεις δώσει «πόνο», να έχεις ρίξει ιδρώτα μέσα από τη στολή και κόπο για να ρίξεις το χρόνο σου στην πίστα κι έρχεται ο άλλος σουζαριστός στην έξοδο και σε προσπερνάει από την εξωτερική! Είναι να μην ξενερώνεις μετά... Έχετε να διηγηθείτε παρόμοια εμπειρία;\nΑυτές είναι συγκρίσεις! Βάζουν δίπλα-δίπλα στα χώματα ένα δίχρονο KX 250 και ένα τετράχρονο KX-F 250, βάζοντας τέλος στην αιώνια κόντρα δίχρονο ή τετράχρονο. Εσύ τι θα διάλεγες και γιατί;\nΑυτά παθαίνεις όταν κάνεις επίδειξη! Χωρίς ίχνος προστατευτικού εξοπλισμού, σε δημόσιο δρόμο με motocross, αναβάτης κάνει επίδειξη των ικανοτήτων του με σούζες διαρκείας χωρίς χέρια και άλλους επικίνδυνους ελιγμούς, καταλήγοντας όμως να τρώει το γρασίδι στο χαντάκι. Γιατί δεν πάει σε μία πίστα με\nΗ Yamaha ετοιμάζεται να εξοπλίσει το κορυφαίο tourer μοντέλο της Tracer 9 GT με σύστημα ραντάρ για την ανανεωμένη έκδοση του 2023, το οποίο θα αποτελεί ουσιαστικά ένα προσαρμοστικό cruise control.\nΤα Segura Tactic έχουν κοντή σχεδίαση και «military» εμφάνιση, είναι ελαφριά και ευλύγιστα, συνδυάζουν δέρμα με συνθετικό ύφασμα και έχουν εύκαμπτα προστατευτικά σε πολλά επίμαχα σημεία.\nΜια νέα συνεργασία ξεκίνησε για τη Σ. Μπέζας & Μ. Λεών, η οποία αναλαμβάνει την επίσημη αντιπροσώπευση των μπαταριών της Ιταλικής Magneti Marelli.\nΜία νέα οικογένεια «490» ετοιμάζει να λανσάρει η KTM, με πρωταγωνιστές τα Duke, RC, Adventure, Supermoto και Enduro. Ήδη τα πρώτα μοντέλα έχουν προγραμματιστεί να παρουσιαστούν μέσα στο 2022.\nΣτο τροχαίο ατύχημα κατέληξε η βραδινή έξοδο του Pecco Bagnaia, του οδηγού MotoGP της αγωνιστικής ομάδας της Ducati. Το ατύχημα σημειώθηκε το βράδυ της Τρίτης, όταν ο Ιταλός υπό την επήρεια αλκοόλ προσέκρουσε σε χαντάκι. Του αφαιρέθηκε η άδεια οδήγησης και θα του ασκηθεί ποινική δίωξη.\nΑπόκτησε κι εσύ το SR GT 125, το νέο adventure scooter της Aprilia με όφελος 310 ευρώ από τη Moto Τσαραμιάδη.\nTriumph Trident 660: Τρικύλινδρο μοτέρ με service κάθε 16.000χλμ.\nΤρικύλινδρος κινητήρας, κορυφαία τεχνολογία για τα δεδομένα της κατηγορίας και παιχνιδιάρικη συμπεριφορά για να μπεις στη μεσαία κατηγορία με χαμηλό κόστος χρήσης.\nDucati DesertX: Με χωμάτινους τροχούς και δεύτερο ρεζερβουάρ στην ουρά\nΜε μεγάλους τροχούς, διπλό ρεζερβουάρ, ελαφρύ κινητήρα 937 κυβικών και αυξημένη απόσταση από το έδαφος, το DesertX αποτελεί το πρώτο καθαρόαιμο χωμάτινο μοντέλο στην γκάμα της Ducati.\nΓια τους λάτρεις της περιπέτειας σε βουνό ή θάλασσα και δρόμο ή χώμα!\nBridgestone Battlax Adventure Trail AT41: Εντός & εκτός δρόμου επιδόσεις\nΗ Bridgestone φέρνει το πνεύμα της περιπέτειας στο δρόμο με το νέο ελαστικό μοτοσικλέτας Battlax Adventure Trail AT41. Tα νέα ελαστικά Battlax Adventure Trail AT41 προσφέρουν εκπληκτικές επιδόσεις στη βροχή και ένα αίσθημα άνεσης και ασφάλειας σε όλες τις καιρικές συνθήκες\nΑλυσίδα κίνησης JT 520 HDS Super Heavy Duty\nΧάρη στη χρήση κορυφαίας τεχνολογίας και βασισμένη μόνο στην υψηλότερη ποιότητα ειδικών κραμάτων ατσαλιού, η Super Heavy Duty αλυσίδα κίνησης μοτοσυκλέτας της JT, 520 HDS πληροί ή και σε συγκεκριμένες περιπτώσεις υπερβαίνει τις απαιτήσεις όλων των σύγχρονων μοτοσυκλετών: Street – Dual Purpose,


Οι Παιδο-ΩΡΛ παθήσεις έχουν σημαντικές διαφορές στον τρόπο που μπορούν να εμφανιστούν και στην αντιμετώπισή τους. Τα παιδιά διαφέρουν στον τρόπο συμπεριφοράς όταν αρρωσταίνουν αλλά και στον τρόπο με τον οποίο πρέπει να τα προσεγγίζουμε ως ασθενείς.\nΌταν ένα μικρό παιδί βρίσκεται αντιμέτωπο με το γιατρό, είναι φυσικό να νιώθει μεγάλη ανασφάλεια και φόβο. Φόβο για αυτά που γνωρίζει από την εμπειρία του, αλλά και για το άγνωστο. Θεωρεί δεδομένο ότι θα του κάνουν ένεση, εμβόλιο, ή οπωσδήποτε κάτι που θα το πονέσει, ακόμη και εάν δεν του το κάνουν. Μη χρησιμοποιείτε την επίσκεψη στο γιατρό ως φόβητρο.\nΣτο ΩΡΛ Ιατρείο\nΌταν πρόκειται να φέρετε το παιδί σας στον Ω.Ρ.Λ., είναι πολύ καλό προηγουμένως να το έχετε προετοιμάσει καταλλήλως, εξηγώντας του, ότι ο γιατρός αυτός δεν πρόκειται να του κάνει ένεση. Δώστε έμφαση σε διάφορα ενδιαφέροντα πράγματα που θα συναντήσει το παιδί στο ιατρείο, π.χ. το καπέλο του ιατρού με το φως, τους ήχους με τους οποίους ελέγχουμε την ακοή (σφύριγμα τρένου), την καρέκλα που ανεβοκατεβαίνει, ή τη σκούπα που καθαρίζει τα αυτιά. Ενθαρρύνετέ το ότι μπορεί να του δώσει ο γιατρός αυτοκολλητάκια.


Λέσχη Κομοτηναίων - TV Ροδόπη Ανατ.Μακεδονίας & Θράκης | tvrodopi.gr\nΣοφούλη και Βενιζέλου γωνία\nΤηλέφωνο: +30 2531 401408\nΦάξ: +30 2531 401408\n1885. Ιδρύεται ο σύλλογος με την επωνυμία «ΟΜΟΝΟΙΑ», με σκοπό την συσπείρωση των κατοίκων της πόλης της Κομοτηνής και την ανύψωση του πνευματικού και μορφωτικού επιπέδου τους. Εκτός από τους ευεργετικούς σκοπούς, καλλιεργείται κι ο πολιτιστικός του χαρακτήρας με τη δημιουργία Θεατρικού ομίλου, στους κόλπους του οποίου, νέες και νέοι της Κομοτηνής δίνουν Θεατρικές παραστάσεις και συναυλίες που χαρακτηρίζονται κι αποτελούντα κορυφαία κοινωνικά γεγονότα της πόλης.\n1908. 0 σύλλογος μετονομάζεται σε «’Ενωσις», όνομα, που έχει επιλεγεί με φορτισμένη την προσδοκία για την ένωση της Θράκης με την μητέρα πατρίδα. Τα μέλη αυξάνονται, δραστηριοποιούνται και συμβάλλουν αποτελεσματικά στην αναχαίτιση της διείσδυσης των σλαβοβουλγάρων στη Θράκη.\n1912-1919. Η Κομοτηνή κι ολόκληρη η Δυτική Θράκη παραδίδονται στη βουλγαρική κατοχή με την συνθήκη του Βουκουρεστίου. Οι κάτοικοι εκδιώκονται. 0 σύλλογος διαλύεται.\n1921. 0 σύλλογος επανιδρύεται με την επωνυμία «Η ‘Ενωσις» και καταρτίζει το καταστατικό του.\n1959. Το ενοικιαζόμενο κτίριο της λέσχης από την Μητρόπολη, κτισμένο επί τουρκοκρατίας και δείγμα νεοκλασικής αρχιτεκτονικής περιέρχεται στην κυριότητα του συλλόγου.\n2002. Το κτίριο της Λέσχης χαρακτηρίζεται ως διατηρητέο μνημείο πολιτιστικής κληρονομιάς της χώρας. Στο πέρασμα των χρόνων, το κτίριο λειτουργεί ως λέσχη, στην οποία διοργανώνονται πάσης φύσεως πολιτιστικές και μη εκδηλώσεις. Η λέσχη γνωρίζει στιγμές αίγλης και μεγαλείου, αλλά από τα τέλη του 20ου αιώνα και μετά, αρχίζει η φθίνουσα πορεία της, ελλείψει επαρκών πόρων για την συντήρηση του κτιρίου.\n2012. ‘Ενα νέο ξεκίνημα. Κόντρα σε κάθε ενδοιασμό, κόντρα σε κάθε φόβο και ταλάντευση. Η κρίση δουλεύει αντίστροφα. Το φρένο γίνεται γκάζι κι ο φόβος γίνεται ελπίδα. Από την νοσταλγία ταυ παρελθόντος στην πρόκληση του μέλλοντος…\nΤο κτίριο της Λέσχης Κομοτηναίων «Η Ένωσις», ήταν το σημείο αναφοράς της πολιτικής και πολιτιστικής ζωής της Κομοτηνής. Ένα εξαιρετικό δείγμα νεοκλασσικής αρχιτεκτονικής, χτισμένο στα τελευταία χρόνια της τουρκοκρατίας, και πλέον κηρυγμένο μνημείο πολιτιστικής κληρονομιάς της χώρας, που μαρτυρά την ιστορία της πόλης. Τα τελευταία χρόνια και αφού έγινε η αναστήλωση του κτηρίου, πέρασε σε ιδιωτικά χέρια και πλέον απότελεί ένα από τα στολίδια της πόλης, και πραγματικό πολιτιστικό κέντρο.\nΤέσσερις διαφορετικοί χώροι έρχονται να καλύψουν τις ανάγκες όλων. Το bar – club που λειτουργεί στο υπόγειο, ο εξωτερικός χώρος, ο οποίος βλέπει στο βυζαντινό τείχος της πόλης, κάτω από την σκιά των δέντρων και της καλοκαιρινής μουσικής. Οι εσωτερικοί χώροι, χαρακτηρίζονται από τον συνδυασμό παλιό και καινούργιο. Εικόνες μίας άλλης Κομοτηνής, μπλεγμένες με όλες τις σύγχρονες ανέσεις και γεύσεις. Το άρωμα του καφέ διάχυτο στην χώρο. Όλα είναι μελετημένα και σχεδιασμένα άριστα. Το ξύλο και τα γήινα χρώματα διακατέχουν τον ισόγειο χώρο της λέσχης Κομοτηναίων.\nΣτον πρώτο όροφο, θα παρακολουθήσετε μία από τις πάρα πολλές πολιτιστικές δράσεις που λαμβάνουν χώρα κάθε μήνα. Συναυλίες jazz, soul, blues, rock, ξένης αλλά και ελληνικής μουσικής, δεξιώσεις, βιβλιοπαρουσιάσεις, γάμοι και κοινωνικά γεγονότα είναι στην ημερήσια ατζέντα. Η αίθουσα είναι διαθέσιμη, κατόπιν συνεννόησης με τη διεύθυνση, και διαθέτει τον εξοπλισμό και το προσωπικό για κάθε event.\nΜην παραλείψετε να απολαύσετε τον καφέ ή το ποτό σας στη λέσχη Κομοτηναίων. Είτε με συντροφιά ενός βιβλίου, είτε με την παρέα και την οικογένεια σας είναι ένα μοναδικό μέρος, ένα μοναδικό σταυροδρόμι στην καρδιά της πόλης.\nCopyright © 2022 TV Ροδόπη Ανατ.Μακεδονίας & Θράκης | tvrodopi.gr. All Rights Reserved.


Υπέγραψε στην Ντόρτμουντ ο Ομπαμεγιάνγκ\nΣυμβόλαιο 5ετούς διάρκειας υπέγραψε με την Μπορούσια Ντόρτμουντ ο ...\nΚλείνει στη Ντόρτμουντ ο Ομπαμεγιάνγκ\nΣτη Ντόρτμουντ αναμένεται να συνεχίσει την καριέρα του ο Πιέρ ...\nΣτους... έξι ανέμους σκόρπισε η Ντόρτμουντ το Αμβούργο, διασύροντάς το με 6-2 στο Βεστφάλεν για την 5η αγωνιστική της Bundesliga!Στους... έξι ανέμους σκόρπισε η Ντόρτμουντ το Αμβούργο, διασύροντάς το με 6-2 στο Βεστφάλεν για την 5η αγωνιστική της Bundesliga!\nΜόνη στην κορυφή η ομάδα του Κλοπ με πέντε νίκες σε ισάριθμα ματς.\nΗ Μπορούσια έδειξε πως θα καθαρίσει νωρίς το ματς, καθώς μόλις στο 22' προηγήθηκε με 2-0 χάρη σε τέρματα του Ομπαμεγιάνγκ στο 19' και Μικιταριάν στο 22'. Οι φιλοξενούμενοι, ωστόσο, αντέδρασαν μειώνοντας αρχικά με τον Λαμ στο 26' και ισοφαρίζοντας στο 49' με τον Βέστερμαν.\nΑκολούθησε ένα... κολασμένο τέταρτο για την Μπορούσια, διάστημα στο οποίο πέτυχε τέσσερα γκολ!\nΣτο 65' Ομπαμεγιάνγκ με το δεύτερο προσωπικό του γκολ έβαλε ξανά μπροστά την ομάδα του, για να έρθει στο 73' ο Λεβαντόφσκι για το 4-2. Δύο λεπτά αργότερα ο Ρόις έβαλε κι αυτός το όνομά του στον πίνακα των σκόρερ, ενώ το... κερασάκι το έβαλε ο Λεβαντόφκσι στο 81'!\nΝίκη... ελπίδας το Αμβούργο, 3-0 την Ντόρτμουντ!\nΥστερα από επτά διαδοχικές ήττες, το Αμβούργο έφτασε σε επιβλητική ...\n"Βασίλισσα" Ντόρτμουντ στην κοιλάδα του Ρουρ!\nΝικηφόρα πέρασε η Μπορούσια Ντόρτμουντ από τη "Veltins Arena", ...\nΕκλεισε Μχιταριάν η Μπορούσια Ντόρτμουντ\nΤον αντικαταστάτη του Μάριο Γκέτσε βρήκε στο πρόσωπο του Χενρίκ ...\nΔιπλό στο Βεστφάλεν και μπαράζ παραμονής η Χοφενχάιμ, στο ChL η Σάλκε\nΗ Χόφενχαϊμ εκμεταλλεύτηκε τη χαλαρότητα της Ντόρτμουντ και με ...


Πολιτική Επιθεώρηση: Πώς η Αδελαΐδα αυτοαναζωογονήθηκε μέσω του «Placemaking»\nΠώς η Αδελαΐδα αυτοαναζωογονήθηκε μέσω του «Placemaking»\n#ΠΟΛΕΙΣ και ΠΟΛΙΤΙΚΕΣ Δημοσιεύτηκε στο Citiscope από την Stephanie Johnston στις 19 Απριλίου 2015.Την μετάφραση επιμελήθηκε ο Λάζαρος Αγαπίδης.\nΠριν λίγο καιρό, αυτή η πόλη στη νότια ακτή της Αυστραλίας ήταν πόλη που λειτουργούσε από τις 9 μέχρι τις 5, όπου τα εστιατόρια στο κέντρο που εξυπηρετούσαν τους εργαζόμενους που μετακινούνταν από και προς τα προάστια έκλειναν μετά από το σερβίρισμα του μεσημεριανού γεύματος. Όπως αναφέρθηκε στην τελευταία έκδοση του περιοδικού National Geographic Traveller του Ηνωμένου Βασιλείου, οι κάτοικοι της πόλης αυτής «θεωρούσαν την πόλη τους ως πολύ εσωστρεφή η οποία αγνοείτο από τους επισκέπτες που προτιμούσαν τις πιο ζωηρές ανατολικές πολιτείες.»\nΑλλά αυτές τις μέρες, η Αδελαΐδα έχει μια νέα ενέργεια που ρέει στους δρόμους της, τόσο την ημέρα όσο και τη νύχτα. Το ίδιο άρθρο περιγράφει την Αδελαΐδα του σήμερα ως “sassy,” “wicket-sexy” kai “happ-α-ΝΙΝ.” Η Αδελαΐδα μπήκε πρόσφατα σε κατατάξεις κορυφαίων προορισμών της New York Times και του LonelyPlanet. Τον Μάρτιο, τα Sunday Times του Λονδίνου έχει κατατάξει την Αδελαΐδα στην πρώτη θέση στην λίστα των καλύτερων πόλεων του κόσμου για να ζήσει κανείς.\nΜια σειρά από παράγοντες έχουν συμβάλει στην ανάκαμψη της Αδελαΐδας.\nΗ χαλάρωση των νόμων για τα μικρά μπαρ και για το αλκοόλ έχει δημιουργήσει μία αισιόδοξη ατμόσφαιρα μεταξύ των νέων επιχειρηματιών τροφίμων και μπαρ. Μία εξαιρετικά γεμάτη σεζόν από φεστιβάλ γνωστό ως "Mad March" γεμίζει την πόλη κάθε χρόνο με καλλιτέχνες, μουσικούς, συγγραφείς, χορευτές, κωμικούς, ηθοποιοί τσίρκων και μπουρλέσκ νούμερα από όλο τον κόσμο. Το κέντρο της πόλης έχει μία καλή δομή ενός συμπαγούς δικτύου οδών και χαρακτηριστικά κτίρια από πέτρα bluestone, που περιβάλλονται από ευχάριστα πάρκα, λόφους όπου παράγονται τρόφιμα και κρασί καθώς και παρθένες παραλίες.\nΑλλά σε αξιοσημείωτο βαθμό, ο μετασχηματισμός της Αδελαΐδας είναι το αποτέλεσμα απλών και μη δαπανηρών στρατηγικών για την ενεργοποίηση των δημοσίων χώρων της. Ξεκίνησε πριν από λίγα χρόνια με μικρές παρεμβάσεις, όπως το κλείσιμο ενός δρόμου για τα αυτοκίνητα για μια νύχτα και προσφέροντάς τον χώρο αυτό σε πωλητές τροφίμων και μουσικούς δίνοντας έτσι στους εργαζόμενους στο κέντρο έναν λόγο για να καθυστερήσουν την αναχώρησή τους μετά τη δουλειά. Αργότερα αυτό εξελίχθηκε σε μια διαρκή προσπάθεια να τεθεί το "placemaking" στο επίκεντρο της στρατηγικής του πως το Δημοτικό Συμβούλιο της Αδελαΐδας εμπλέκεται με τους πολίτες.\nΕίναι μια καινοτόμα στρατηγική που ο Peter Smith, ο πρόσφατα συνταξιοδοτημένος Διευθύνων Σύμβουλος της Αδελαΐδας, αποκαλεί «διακυβέρνηση τόπων». Για τονSmith, ένας κενός δρόμος, μία άδεια στοά ή μία κενή πλατεία είναι ο ιδανικός καταλύτης για τον κοινωνικό πειραματισμό. Είναι μια ευκαιρία να προκαλέσει τους πολίτες και τις επιχειρήσεις να βρουν ιδέες για την αναζωογόνηση αυτού του χώρου. Και αυτό είναι μία ευκαιρία για την πόλη να παραβιάσει λίγο τους δικούς της κανόνες τόσο όσο χρειάζεται για να επιτρέψει να υλοποιηθούν οι καλές ιδέες.\nΣτην αρχή, υπήρχαν πολλοί σκεπτικιστές. Όταν ο Smith πρότεινε το βραδινό πανηγύρι στο δρόμο, λέει, τα εστιατόρια της περιοχής ήταν βέβαια ότι κανείς δεν θα ερχόταν. «Εκείνη η πρώτη χρονιά, είπα, θα σας δείξω ότι αυτό θα λειτουργήσει», λέει ο Smith. «Κλείσαμε το δρόμο στις 15:00, και ξεκίνησε η εκδήλωση στις 17:00. Έδωσα άδεια πώλησης αλκοόλ σε όλα τα καταστήματα του δρόμου. Όλοι λέγανε ότι ήμουν τρελός.»\n«Μεχρι τις 18:00, είχαμε 10.000 κόσμο εκεί,» ο Smith συνεχίζει. «Στις 16:30, τα εστιατόρια είχαν ξεμείνει από τρόφιμα, επειδή νόμιζαν πως κανείς δεν επρόκειτο να έρθει. Τώρα, τρία χρόνια αργότερα, λειτουργούν οι ίδιοι το πάρτι αυτό και το κάνουν πέντε ή έξι νύχτες το χρόνο.»\nΚάνοντας μια «Βουτιά»\nΗ Megan Hender που κατοικεί στο κέντρο ήταν στο συμβούλιο για έξι μήνες, όταν για πρώτη φορά μίλησε με τον Smith στις αρχές του 2011, νιώθοντας λίγο απογοητευμένη που «δεν έχει κάνει τίποτα» στο Συμβούλιο μέχρι τότε. Η πόλη είχε μόλις εκλέξει τον νεότερο δήμαρχο της με ηλικία μόλις 39 χρόνων, τον StephenYarwood, καθώς και μία νέα σειρά συμβούλων οι οποίοι ήταν ορεξάτοι για δημιουργία.\nΟ Smith πρότεινε στην Hender να κάνει πρόταση για να διατεθούν 1.000.000 Αυστραλέζικα δολάρια (US $ 790,000) για να αναζωογονηθούν οι δρόμοι και οι δημόσιοι χώροι μέσα από μια σειρά μικρών και γρήγορων εκδηλώσεων και πιλοτικών έργων.\nΚαι έτσι το «Splash Adelaide» γεννήθηκε. Ήταν μια γρήγορη και ελεύθερη προσέγγιση για placemaking για την δοκιμή νέων ιδεών και το πώς λειτουργούν. Τα έργα του «Splash Adelaide» μπορούσαν να παραβιάσουν τις πολιτικές του Δημοτικού Συμβουλίου αλλά όχι τον νόμο. Οι δρόμοι, τα σοκάκια και οι πλατείες έκλειναν σχεδόν χωρίς προειδοποίηση για πάρτι του δρόμου, για υπαίθριες προβολές ταινιών, για αυθόρμητες ορχηστρικές παραστάσεις και για αστικούς λαχανόκηπους. Οι εμπλεκόμενοι ενθαρρύνθηκαν να κάνουν και λάθη ως ένας τρόπος για την τοπική αυτοδιοίκηση να μάθει πώς να εκτελέσει το έργο της διαφορετικά.\nΣκοπός ήταν να συνεννοούμαστε με τους πολίτες «πράττοντας» και όχι απλά συζητώντας και να ενθαρρύνουμε τις επιχειρήσεις και τους κατοίκους να αντιλαμβάνονται τους κοινόχρηστους χώρους με νέους τρόπους. Επειδή οι παρεμβάσεις ήταν προσωρινές και πειραματικές, δεν περιλάμβαναν κάποιο ρίσκο. Σύμφωνα με τους Yarwood και Smith, ο στόχος ήταν αυτά τα εφήμερα έργα να εμπνεύσουν τα μέλη της κοινότητας να συμμετέχουν, να αναλάβουν και να δημιουργήσουν μία μακροπρόθεσμη κληρονομιά θετικών και βιώσιμων μετασχηματισμών, βήμα προς βήμα, από πλατεία σε πλατεία, από δρόμο σε δρόμο και από περιοχή σε περιοχή.\nΗ Αδελαΐδα χρησιμοποιεί το «placemaking» ως εργαλείο για την ευαισθητοποίηση των πολιτών με νέους τρόπους.\nΟι ιδέες βασίστηκαν σε εκτενή εργασία για πάνω από δέκα χρόνια από τους Gehl Architects. Αυτή η ομάδα συμβούλων με διεθνή παρουσία συνεργάστηκαν με το Δημοτικό Συμβούλιο και με την πολιτειακή κυβέρνηση της Νότιας Αυστραλίας - εκ της οποίας η Αδελαΐδα είναι η πρωτεύουσα – για να αναπτύξει μια ολοκληρωμένη στρατηγική δημόσιων χώρων και δημόσιας ζωής για το κέντρο της πόλης.\nΣύμφωνα με τους Gehl Architects, η ολοκλήρωση της στρατηγικής αντιπροσώπευε μόνο το ήμισυ της προσπάθειας. Το άλλο μισό είχε να κάνει με την χρήση του εγγράφου της στρατηγικής για να ενθαρρύνει την συμμετοχή των ανθρώπων σε θέματα του τόπου και της αυτοδιοίκησης, «καθώς η πραγματική αλλαγή γίνεται στα μυαλά των ανθρώπων.» Κατά την παρουσίαση της έκθεσης ο Δήμαρχος Yarwood την αποκάλεσε «η Βίβλος με την οποία μπορούμε να ενθαρρύνουμε την συμμετοχή των ανθρώπων σε μια συναρπαστική και καινοτόμα αλλαγή νοοτροπίας, που έχει να κάνει με την συμμετοχή των ανθρώπων στην πόλη τους.»\nΈτσι, το Δημοτικό Συμβούλιο μαζί με όλη την αυτοδιοίκηση, ξεκίνησε να ρωτάει τους κατοίκους και τις επιχειρήσεις: «Ποια είναι μερικά από τα μικρά πράγματα που μπορούμε να κάνουμε τώρα; Ποιες είναι οι μακροπρόθεσμες στρατηγικές που μπορούν να εφαρμοστούν σταδιακά; Και ποια είναι τα έργα καταλύτες που μπορούν να δημιουργήσουν την αλλαγή;»\nΧορεύοντας με διαφορετικό τρόπο\nΣτο επίκεντρο όλου αυτού του πειραματισμού ήταν η πεποίθηση ότι η συμμετοχή στο placemaking θα μπορούσε να είναι το πιο σημαντικό εργαλείο για την ανάπτυξη των ικανοτήτων της κοινότητας και των πολιτών με την πάροδο του χρόνου. Αυτή είναι μια ιδέα που προωθείται από το Project for Public Spaces που εδρεύει στη Νέα Υόρκη και υποστηρίχθηκε από τον Smith. Το πρόγραμμα δεν θα μεταμόρφωνε απλά τους δημόσιους χώρους της Αδελαΐδας, αλλά θα μεταμόρφωνε και την ίδια την διακυβέρνηση της πόλης με την ενδυνάμωση της συμμετοχής των πολιτών και όχι με την απλή διαβούλευση μαζί τους με έναν συμβολικό τρόπο.\nΟ Peter Smith, έπαιξε βασικό ρόλο\nστην προσέγγιση της Αδελαΐδας στο\nplacemaking ως Διευθύνων Σύμβουλος\nΤο πείραμα εμπνεύστηκε άμεσα από πρωτοβουλίες της Νέα Υόρκη, όπως το Times Square Alliance, τη μη κερδοσκοπική οργάνωση βελτίωσης επιχειρήσεων που διαχειρίζεται το μεγαλύτερο μέρος των δημοσίων χώρων στην περίφημη αυτή διασταύρωση του Μανχάταν. Επίσης, θετική επιρροή πρόσφερε και το Public Plaza Program, το οποίο συνεργάζεται με μη κερδοσκοπικούς οργανισμούς για την μετατροπή μικρών περιοχών του οδοστρώματος σε χώρους για καφέ, λαϊκές αγορές, μουσικούς και πολλά άλλα.\nΟ σκοπός στην Αδελαΐδα ήταν να αλλάξει η αντίληψη ότι η οικονομική ανάπτυξη συμβαίνει μέσα από μεγάλα και αμφιλεγόμενα έργα. Καθώς οι πολιτικοί «ανακοινώνουν και υπερασπίζουν» τα δημόσια έργα, λέει ο Smith, αυτόματα ενεργοποιούν ένα δημόσιο αντανακλαστικό για παρακώλυση των έργων. Ο Smith παρομοιάζει αυτό τον κύκλο δράσης και αντίδρασης με έναν κακό χορό, όπου τα μέλη της κοινότητας ενστικτωδώς αντιτάσσονται σε ότι αποφασίσουν να επιβάλλουν οι αυτοδιοικήσεις, και με τη σειρά τους οι αυτοδιοικήσεις απορρίπτουν αυτές τις αντιδράσεις ως εγωιστικές.\nΟ Smith λέει ότι η διαδικασία του placemaking δίνει και στις δύο πλευρές την ευκαιρία να μάθουν «να χορεύουν με διαφορετικό τρόπο.»\nΟι πολίτες «έχουν συνηθίσει να παίρνουν αυτό που θέλουν μέσω της διαμαρτυρίας και αυτοί που φωνάζουν πιο δυνατά είναι αυτοί που παίρνουν τη χρηματοδότηση ή την επιδότηση», λέει ο Smith. «Το placemaking είναι σαν διαμεσολαβητής. Είναι το φτερό στο καπέλο που λέει: Δώστε προσοχή! Κάτι διαφορετικό συμβαίνει!» (Διαβάστε τη συνέντευξη του Smith με την Citiscope εδώ.)\nΈνα μέρος όπου αυτή η στρατηγική δοκιμάζεται είναι το Topham Mall, ένας παλιός και αναξιοποίητο σοκάκι για πεζόύς. Η επιλογή της τοποθεσίας αντικατοπτρίζει το όραμα των Gehl Architects για την αναζωογόνηση μιας σειράς σοκακιών που συνδέουν το ποτάμι της Αδελαΐδας με την πολυσύχναστη κεντρική αγορά τροφίμων της, προκειμένου να ενθαρρυνθεί η μεγαλύτερη κίνηση των πεζών μέσα από την πόλη.\nΔύο σοκάκια κατά μήκος αυτής της διαδρομής είχαν ήδη «απογειωθεί» με επιτυχία, μέσω παρεμβάσεων και επενδύσεων των τοπικών και περιφερικών αυτοδιοικήσεων σε πιο μεγάλα μονοπάτια, έπιπλα δρόμου και στις εξωτερικές υποδομές εστίασης. Οι ψηφιακές θερμοκοιτίδες επιχειρήσεων μεταφέρθηκαν πρόσφατα σε ανακαινισμένα κτίρια, αλλά ως αποτέλεσμα αναγκάστηκαν να φύγουν άλλοι δημιουργικοί επιχειρηματίες, οι οποίοι απολάμβαναν προηγουμένως φτηνά ενοίκια σε παλαιότερους μη ανακαινισμένους χώρους. Το πιλοτικό έργο του Topham στοχεύει να επεκτείνει την αναζωογόνηση, αλλά με μια πιο συνεργατική προσέγγιση, η οποία μπορεί να αξιολογήσει την μεθοδολογία διακυβέρνησης με γνώμονα του τόπου με τη εξ αρχής συμμετοχή των υφιστάμενων επιχειρήσεων και των ιδιοκτητών ακινήτων της περιοχής.\nΈνα βασικό συστατικό του έργου του Topham Mall (και δύο άλλων πιλοτικών μελετών χώρων) είναι ο ρόλος του «διαμεσολαβητή χώρων». Ο σκοπός της SarahMaddock είναι να καλλιεργήσει τις σχέσεις μεταξύ των εμπόρων, των επιχειρήσεων, των κατοίκων και των ιδιοκτητών ακινήτων έτσι ώστε να μπορούν να προγραμματίσουν συνεργατικά ένα μέλλον που προσθέτει στην κοινωνική, πολιτιστική, οικονομική, περιβαλλοντική, αισθητική και σχεδιαστική αξία για τον κοινό χώρο. Υπάγεται απευθείας στον Πρόεδρο του Δημοτικού Συμβουλίου και είναι επίσης εκεί για να ξεπεράσει τα γραφειοκρατικά εμπόδια που συνήθως περιορίζουν τη δημιουργικότητα και τη συνεργασία εντός της διοίκησης του συμβουλίου.\nΟ επενδυτής ακινήτων Δημήτρης Αρετζής είναι ιδιοκτήτης ενός συνόλου κτιρίων γύρω από τις εγκαταστάσεις Topham. Η μέχρι τώρα αλληλεπίδρασή του με το Δημοτικό Συμβούλιο της Αδελαΐδας ήταν μέσω των δικαστηρίων. Λέει ότι έχοντας ένα μόνο σημείο επαφής έκανε όλη τη διαφορά: «Η Sarah ήταν εκπληκτική. Είναι πολύ ενεργή στην προσπάθεια σύνδεσης των εμπόρων με νέες ιδέες, το οποίο είναι πολύ καλό επειδή έτσι βοηθάει ο ένας τον άλλον και επιτρέπει την καλή λειτουργία όλης της περιοχής.», εξηγεί ο ίδιος.\nΤο όραμα των Gehl Architects για την αναξιοποίητη περιοχή της Topham Mall συμπεριλαμβάνει την αναζωογόνηση μιας σειράς στενών μονοπατιών που συνδέουν το ποτάμι της Αδελαΐδας με την πολυσύχναστη κεντρική αγορά τροφίμων της.\n«Κάνουμε διάφορα με τους μαθητές στο σχολείο τέχνης, σχεδιάζοντας ένα βάθρο για μουσικές παραστάσεις, εγκαθιστώντας έναν πράσινο τοίχο και τοποθετώντας δέντρα εκεί όπου το κοινό κάθεται την ώρα του μεσημεριανού γεύματος, ώστε να μπορούν να απολαύσουν την περιοχή», προσθέτει. Για να μπορεί να παραδοθεί ένα συνεκτικό σχέδιο για τον χώρο, το Δημοτικό Συμβούλιο προσέφερε στον Αρετζή πρόσβαση στους πόρους σχεδιασμού και ο Αρετζής ανταποκρίθηκε με την πρόταση και χρηματοδότηση ενός έργου τέχνης με στιλ γκράφιτι για ένα μικρό σοκάκι κοντά στην κύρια οδική αρτηρία.\nΟ Mike Fisher, συντονιστής της στρατηγικής placemaking του Δημοτικού Συμβουλίου, λέει ότι η καλλιέργεια των θετικών σχέσεων, όπως εκείνη με τον Αρετζή είναι ζωτικής σημασίας για την επιτυχία της. «Ο ρόλος του Δημοτικού Συμβουλίου είναι να προσφέρουν μία εμπειρία όπου ο Αρετζής θα θέλει να το κάνουμε ξανά, και να χρησιμοποιηθούν η ενέργεια του και οι πόροι του και κάπου αλλού στην πόλη», λέει ο Fisher.\nΓια τη μέτρηση της προόδου της, η Αδελαΐδα έχει ακόμη αρχίσει να χρησιμοποιεί κάτι που ονομάζεται Place Capital Inventory (Απογραφή Κεφαλαίου Χώρων). Είναι ένα αναλυτικό εργαλείο, που διαχειρίζεται ο Fisher, που δίνει στην αυτοδιοίκηση της πόλης ένα πλαίσιο για τη μέτρηση της περιβαλλοντικής, κοινωνικής, πολιτιστικής, οικονομικής και φυσικής αξίας των χώρων που αποτελούν το αντικείμενο της δραστηριότητας placemaking. (Διαβάστε το άρθρο της Citiscope για την απογραφήεδώ.)\nΣτις τοπικές εκλογές του περασμένου Νοεμβρίου, ο Yarwood έχασε την θέση του ως Δήμαρχος από τον αντίπαλό του τον Martin Haese, ο οποίος υποσχέθηκε να κάνει περισσότερα για να ενισχύσει τον εμπορικό τομέα της πόλης. Τον περασμένο μήνα, ο Smith ανακοίνωσε ότι θα φύγει από την θέση του Διευθύνωντος Συμβούλου, για να ξεκινήσει μια συμβουλευτική εταιρεία για θέματα διακυβέρνησης χώρων.\nΟ νέος δήμαρχος Haese λέει ότι η αξία του placemaking δεν ήταν ποτέ αμφισβητήσιμη κατά τη διάρκεια της προεκλογικής εκστρατείας. «Η ενεργοποίηση των δρόμων της πόλης μας και των δημόσιων χώρων είναι αναμφίβολα πολύ σημαντική για τους ανθρώπους της πόλης της Αδελαΐδας. Κάποιοι μπορεί να μην το έχουν κατανοήσει πλήρως, αλλά όλοι το γνωρίζουν και κανένας δεν ήταν εναντίον της"\nΟ νέος Δήμαρχος της Αδελαΐδας ο Martin Haese λέει ότι η διακυβέρνηση χώρων επηρεάζει το brand της πόλης με θετικό τρόπο.\nΩστόσο, μια μικρή αντίδραση μπορεί να ξεκινάει. Το πρόσφατο κλείσιμο ενός γραφικού ξενοδοχείου της πόλης αποτέλεσε το έναυσμα για συζήτηση μεταξύ των δυσαρεστημένων ιδιοκτητών σχετικά με τις επιπτώσεις των pop-up επιχειρήσεων στα πιο παραδοσιακά καταστήματα που υποχρεούνται να καταβάλουν μεγαλύτερα ποσά για να συμμορφωθούν με τις άδειες ποτού και τους οικοδομικούς κανονισμούς. (Το ξενοδοχείο βρίσκεται δίπλα σε μια σειρά από pop-up μπαράκια των εκδηλώσεων "Mad March” και ένα εκ νέου ανακαινισμένο σοκάκι με μικρότερα καταστήματα.)\nΟρισμένοι σύμβουλοι προτείνουν ότι πρέπει να υπάρξει έλεγχος για τον αριθμό των pop-up παρεμβάσεων σε δημόσιους χώρους της πόλης. Άλλοι υποστηρίζουν ότι οι επιπτώσεις είναι ελάχιστες, και ότι το κλείσιμο των επιχειρήσεων είναι πιο πιθανό να αντανακλούν την αποτυχία στα επιχειρηματικά μοντέλα ή στην επιβράδυνση της οικονομίας.\nΑπό την πλευρά τους, ο Haese και ο Fisher επιβεβαιώνουν την κοινή επιθυμία τους να δουν το πείραμα της διακυβέρνησης των χώρων στην Αδελαΐδα να εξελιχθεί και να αναπτυχθεί. Μπορεί να χρειαστεί αυτό , αν πρόκειται η Αδελαΐδα να ανταποκριθεί στις αυξανόμενες προσδοκίες του σημερινού κύματος παγκόσμιου ενδιαφέροντος στην πόλη.\n«Η ηγεσία του Δημοτικού Συμβουλίου της Αδελαΐδας στη διακυβέρνηση των χώρων έχει αρχίσει να επηρεάζει το brand της πόλης» λέει ο Haese. «Όταν οι άνθρωποι σκέφτονται για το τι είναι η Αδελαΐδα, και τι αντιπροσωπεύει, το πώς χρησιμοποιούμε τους δρόμους της πόλης μας τους επηρεάζει. Γίνεται μια ανταγωνιστική δύναμη.»


GNTM Ηρακλής: Με μια μόνο εμφάνιση κάνει θραύση στο Instagram | NEWSBLOG\ngntm iraklis me mia mono emfanisi kanei thrafsi sto instagram\nby ΜΑΡΙΛΕΝΝΑ ΒΑΜΒΑΚΙΔΗ 11 Σεπτεμβρίου, 2020, 10:28 πμ 129 Views\nΠοιος είναι ο Ηρακλής του Greece’s Next Top Model; Το νέο GNTM Αγόρια Κορίτσια είναι πλέον πραγματικότητα. Το πολυαναμένομενο ριάλιτι μοντέλων του Star έκανε πρεμιέρα την Δευτέρα που μας πέρασε και κατάφερε να μαγνητίσει το τηλεοπτικό κοινό, αφού φέτος την παράσταση θα την κλέψουν τα αγόρια με πρώτο και καλύτερο τον coach Γιώργο Καραβά.\nΑυτός όμως που πραγματικά εντυπωσίασε είναι ο μιγάς Ηρακλής Τσουζίνοβ, ο οποίος με καταγωγή απο την Ρωσία και την Αφρική.\nΟ νεαρός Ηρακλής, με το αφρό μαλλί και την σοκολατένια επιδερμίδα, κατάφερε να κάνει τους κριτές να του δώσουν τα τέσσερα ναι που χρειαζόταν για να περάσει στην επόμενη φάση.\nGNTM Ηρακλής – Χαμός στο Instagram\nΑυτό όμως που ξεκίνησε με τον μιγά παίκτη ήταν ένα πραγματικό παραλήρημα απο θαυμαστές που κατακλύζουν καθημερινά τον προσωπικό του λογαριασμό στο Instagram όπου πλέον απαριθμεί τους 109.000 followers.\nΟ Ηρακλής του GNTM κατάφερε να πετύχει όμως και κάτι απίστευτο για τα δεδομένα της χώρας μας αφού μόνο σε μια μέρα ο λογαριασμός του στο Instagram πήρε 80.000 νέους followers, αριθμός απίστευτος για ένα παιδί που τώρα γίνεται γνωστό.\nΣτο twitter τα μηνύματα ότι είναι ο τελικός νικητής δίνουν και παίρνουν ενώ στο instagram τα σχόλια κάτω απο τις φωτογραφίες του είναι πραγματικά εντυπωσιακά.\nΠεριμένουμε να τον δούμε και στην συνέχεια αν και σίγουρα είναι πλέον ένα απο τα φαβορί για τον Greece’s Next Top Model.\nΔείτε τον Ηρακλή εδώ\nΗ δημοσίευση κοινοποιήθηκε από το χρήστη Hercules Tsuzinov (@hercules0) στις 11 Δεκ, 2019 στις 4:20 πμ PST\nGNTM 3 spoilerGNTM Ηρακλής


Η “Κλήρωση” τερματίζει τη δράση της « Νέο Σύνταγμα\nΔεν είναι συνηθισμένο. Σπάνια μια ομάδα το παίρνει ρητά και ενσυνείδητα απόφαση να αυτοδιαλυθεί.\nΕυχόμαστε στα μέλη της να βρουν νέους δρόμους για να υλοποιήσουν τους στόχους τους, και ελπίζουμε στην πορεία αυτή να ξανασυναντηθούμε.\nΤους δίνουμε τον λόγο να μας πουν οι ίδιοι πώς και γιατί πήραν αυτήν την απόφαση.\nΜετά από τέσσερα χρόνια, σχεδόν πέντε, η πορεία αυτής της ομάδας έφτασε στο τέλος της. Η ιστορία της, αν και μικρή, ήταν πιστεύουμε πυκνή, και προσέφερε με τις ιδέες και τις δράσεις της στον όραμα της οικοδόμησης μιας σύγχρονης δημοκρατίας. Σας αποχαιρετούμε με μια αναδρομή στην πορεία της από τις πλατείες του 11 μέχρι σήμερα. Από την γνωριμία της με άλλες πρωτοβουλίες τόσο στην Ελλάδα όσο και στο εξωτερικό, μέχρι την υποστήριξη του εγχειρήματος για την δημιουργία ενός Συντάγματος από τους πολίτες. Συγχρόνως, με μια διάθεση δημιουργικής αυτοκριτικής φωτίζουμε τις εσωτερικές της αντιφάσεις, που τελικά συνέβαλαν στη παύση των δραστηριοτήτων της.\nΤέλος λοιπόν. Αφήνουμε πίσω μόνο ένα αποτύπωμα, μία ιστοσελίδα με ιδέες για το μέλλον, και με πληροφορίες για ό,τι σχετικό βρήκαμε στον κόσμο και την Ελλάδα την τελευταία τετραετία. Αυτές θα μείνουν εδώ. Παίρνουμε μαζί μας τις εικόνες που μας χάρισαν οι κοινές μας δράσεις. Αυτές θα τις μοιραστούμε με φίλους, ομάδες ή άλλες κινηματικές δράσεις, κάνοντας χρήση της εμπειρίας και των ιδεών που αναπτύχθηκαν εδώ.\nΕυχαριστούμε από καρδιάς όλους όσους κατά καιρούς υποστήριξαν την προσπάθεια. Ευχαριστούμε όσους συμπορεύτηκαν στο αίτημα για συμμετοχή στην λήψη των αποφάσεων, στην κατεύθυνση της διαρκούς σύνδεσης κοινωνίας και πολιτείας. Ελπίζουμε να ξαναβρεθούμε στο μέλλον, ως πολίτες μεταξύ πολιτών, για την δημιουργία μιας κοινωνίας δικαιοσύνης, ισονομίας, αλληλεγγύης, ελευθερίας και ανθρωπισμού.\n574 views April 18th, 2016 | Tags: Klirosi.org, NeoSyntagma.net, Κλήρωση | Category: ΑΛΛΕΣ ΚΙΝΗΣΕΙΣ\n« Κάλεσμα για συμμετοχή στην συγκέντρωση “ΑΡΚΕΤΑ”\nΗ ιστορία της κίνησης “Κλήρωση” »


Ξένο σώμα ο Τζεμπούρ για την ΑΕΚ | Η ΚΑΘΗΜΕΡΙΝΗ\nΥποχρεωτική άδεια… αποχώρησης πήρε ο Ραφίκ Τζεμπούρ, ύστερα από απόφαση του Νίκου Θανόπουλου. Ο Γαλλοαλγερινός δεν πήρε αυτή τη φορά «άφεση αμαρτιών» από τη διοίκηση της ΑΕΚ, ενώ όπως διέρρευσε από την ΠΑΕ, ο παίκτης δεν υπολογίζεται για το αγωνιστικό κομμάτι και αποτελεί μόνο περιουσιακό στοιχείο της ομάδας.\nΟ Τζεμπούρ παρουσιάστηκε χθες, για μία ακόμη φορά, μετανιωμένος για τα όσα έγιναν στους Θρακομακεδόνες. Ωστόσο, με την απολογία του δεν έπεισε κανέναν, με αποτέλεσμα να κριθεί από τον πρόεδρο της ΠΑΕ ότι θα ήταν καλύτερο να πάρει 20 ημέρες άδεια για να ηρεμήσει.\nΒέβαια, αυτό δεν σημαίνει ότι μετά την ολοκλήρωσή της θα αποτελέσει και ενεργό μέλος της ομάδας. Ο κ. Μπάγεβιτς δεν θέλει να τον βλέπει, καθώς θεωρεί ότι είναι μια κινητή βόμβα, η οποία μπορεί ανά πάσα στιγμή να εκραγεί.\nΟ Γαλλοαλγερινός, άλλωστε, είχε δώσει δείγματα του άστατου χαρακτήρα του από την εποχή που ήταν στον Ατρόμητο, όταν οι συνεχείς διαξιφισμοί με τον Γιώργο Παράσχο τον είχαν φέρει στην πόρτα της εξόδου της ομάδας του Περιστερίου. Τα ίδια έκανε και στον Πανιώνιο, όπου ήρθε σε σύγκρουση με τον προπονητή, αλλά και με αντιπάλους.\nΣτην ΑΕΚ, τον περασμένο Ιανουάριο, παραμονές ντέρμπι με τον Ολυμπιακό, κτύπησε μέσα στο γυμναστήριο τον Νάτσο Σκόκο, λίγους μήνες αργότερα, ήρθε σε σύγκρουση με τον Μπάγεβιτς, ενώ το ποτήρι ξεχείλισε στην Αυστρία, όπου προετοιμαζόταν η ομάδα. Από τότε παίκτης και προπονητής δεν ανταλλάσσουν λέξη.\nΤο Σάββατο, πήγε στην προπόνηση με μισή ώρα καθυστέρηση, χωρίς να ενημερώσει κανέναν, ενώ μία ημέρα αργότερα επίδειξε αδιαφορία στη διάρκεια της προπόνησης. Αποτέλεσμα ήταν ο Σέρβος τεχνικός να τον διώξει, με τον Τζεμπούρ να αρνείται επιδεικτικά να φύγει!\nΟ μάνατζερ του παίκτη ήδη ψάχνει για ομάδα. Ωστόσο, θα είναι πολύ δύσκολη υπόθεση, αφού μόνο τον Ιανουάριο θα μπορεί να φύγει και θα έχει προηγηθεί ένα τετράμηνο απραξίας.\nΣτα αγωνιστικά, όλοι στρέφουν την προσοχή τους στον αγώνα της Πέμπτης με την Εβερτον στο «Γκούντισον Παρκ», για τη φάση των ομίλων του Europa League (22.05, ΑΝΤ1). Ο Ντούσαν Μπάγεβιτς δεν υπολογίζει τον τραυματία Καράμπελα (είχε υποβληθεί σε επέμβαση αφαίρεσης σκωληκοειδίτιδας) και τον τιμωρημένο Μαϊστόροβιτς (δύο κίτρινες στο παιχνίδι με τη Βασλούι). Τη θέση του Σουηδού αμυντικού αναμένεται να καλύψει ο Σανέλ Γιάχιτς.\nΟ Γκουστάβο Μαντούκα ακολούθησε χθες ατομικό πρόγραμμα, λόγω μιας διάτασης στον αριστερό δικέφαλο. Ενα κτύπημα στη γάμπα έχει ο Ρότζερ Γκερέιρο, ο οποίος ωστόσο δεν έχει δικαίωμα συμμετοχής στο παιχνίδι του Λίβερπουλ. Ατομικά προπονήθηκαν και οι Γκέντσογλου και Κουτρομάνος, οι οποίοι έχουν κάποιες ενοχλήσεις από μικροτραυματισμούς στον τελευταίο αγώνα με την ομάδα Νέων.\nΤα τυπικά απομένουν πλέον για την επιστροφή των Βασίλη Δημητριάδη και Βασίλη Μπορμπόκη στην ΑΕΚ. Οι παλαίμαχοι παίκτες της «Ενωσης» είχαν επαφή χθες με τον Ντούσαν Μπάγεβιτς και υπήρξε απόλυτη ταύτιση απόψεων, σχετικά με τις αρμοδιότητες που θα έχουν στην ομάδα.


Τρίζουν τα κόκκαλα του Ιπποκράτη\n23/03/2021, 07:21 36\nΣτον προθάλαμο. Κάποιου ιατρείου. Κάποιου ιδιώτη της Ιατρικής. Ενας από τις μεγάλες φίρμες. Ολοι μεγάλες φίρμες. Κυρίως του Κέντρου. Δηλαδή Κολωνακίου και πέριξ. Περιμένεις λοιπόν. Για μια απλή εξέταση. Ας πούμε των οφθαλμών. «Ελάτε» σου λέει η γραμματέας. Μπαίνεις, εξετάζεσαι , βγαίνεις. Η γραμματέας σε περιμένει. «Πόσο;». Η γραμματέας δεν σε κοιτάει. Με τα μούτρα πεσμένη στα ραντεβού. Μετά, χωρίς να σε κοιτάξει, σου λέει με βαριεστημένη φωνή\n«Μα αφού ξέρετε. Ογδόντα με απόδειξη, πενήντα χωρίς απόδειξη». Τι να κάνεις κι εσύ, βγάζεις πενήντα. Η γραμματέας τα εξαφανίζει πριν το πενηντάρικο προσγειωθεί στο γραφείο της. Και αφήνει ένα τυπικό χαμόγελο τη στιγμή που εσύ φεύγεις\nΤο πενηντάρικο, μπροστά στα εκατό και τα διακόσια, είναι πλημμέλημα. Αστεία πράγματα. Πόσοι οι γιατροί που λαμβάνουν χωρίς αποδείξεις; Οκτώ στους δέκα. Και λίγους λέω. Αρα υπάρχουν και οι ελάχιστοι που κόβουν αποδείξεις. Γνωρίζω μία τέτοια περίπτωση. Το όνομά της Ελισάβετ. Το άλλο δεν το αποκαλύπτω. Να μην την διαφημίσω. Η Ελισάβετ λοιπόν με το ευαγγέλιο στο χέρι. Τέλος πάντων\nΠάμε τώρα στο σκάνδαλο Novartis. Τι να γίνει παιδιά, πρέπει να τα λέμε όλα. Δεν είμαστε χαιβάνια νεοελληνικά. Τι έγινε λοιπόν; Μα οι πολιτικοί υποστηρίζουν, με στοιχεία, ότι σ αυτή την ιστορία είναι μπλεγμένοι καμιά δύο, τρεις ίσως και πέντε χιλιάδες φίρμες της Ιατρικής επιστήμης. Οι φωστήρες. Η αφρόκρεμα. Η ελίτ\nΤι έκαναν; Τα γνωστά. Εσπρωχναν. Τι έσπρωχναν; Μα φυσικά φαρμακευτικά προιόντα της Novartis. Και κάπως έτσι ως αντάλλαγμα το «κάτι τις» ελάμβαναν. Μούγκα οι σύλλογοι. Μούγκα οι συνδικαλιστές. Μούγκα τα πειθαρχικά συμβούλια. Αρα είτε άμεσα εμπλεκόμενοι είτε συνένοχοι. Ο λόγος ένας και μοναδικός. Ομερτά. Να καρφώσω εγώ τον εκλεκτό συνάδελφό μου; Τρελός είμαι. Θα με καρφώσει κι αυτός. Ο ένας κρατάει τον άλλο\nΡωτάω αφελώς διάσημο ποινικολόγο. Τι έγινε ο φάκελος με χιλιάδες εμπλεκόμενους γιατρούς στο σκάνδαλο Novartis; Εκείνος μου ρίχνει βλέμμα του τύπου «μα τόσο μακάκας είσαι» και απαντάει «είναι υπό διερεύνηση». Που σημαίνει; Πάλι μου ρίχνει το ίδιο βλέμμα και λέει «στο αρχείο»\nΕπομένως τι έγιναν όλα αυτά τα εκατομμύρια; Αφού ούτε πολιτικοί, πολλών κομμάτων, ούτε γιατροί τα καταβρόχθισαν; Προφανώς έβγαλαν φτερά και πέταξαν. Εξαερώθηκαν. Και εμείς; Τα γνωστά. Χασκογελάμε. Αντιμετωπίζουμε όλη αυτή την κατάσταση σαν να πρόκειται για ανέκδοτο. Ολοι συνηθίσαμε. Ολοι συμφιλιωμένοι με τα μαύρα λεφτά\nΝα μη αναφερθώ τώρα στο σκάνδαλο με τους ορθοπεδικούς και με φίρμες της Ιατρικής. Το αποτέλεσμα; Μισθωτοί και συνταξιούχοι που δεν έχουν την δυνατότητα να αποκρύψουν τα στοιχεία τους, φορτώνονται τις φοροκλοπές όλων αυτών των αξιότιμων μεγάλων, μεσαίων και μικρών ονομάτων της Ελληνικής Ιατρικής κοινότητας\nΟπου συνήθως συμβαίνει το εξής. Καθώς διασχίζεις κάποιο δρόμο Βορείων και Νοτίων προαστείων. Καθώς εντοπίζεις και με το στόμα ανοικτό θαυμάζεις βιλάρες στα καλύτερα σημεία πασίγνωστων τουριστικών προορισμών, κάποιος της τοπικής πιάτσας σε ενημερώνει ως εξής «α αυτή η βιλάρα είναι του τάδε μεγαλοχειρουργού η της τάδε φίρμας Ιατρικής»\nΤι να κάνουν τα φτωχαδάκια; Να εγκαταλείψουν το σπορ για να αφοσιωθούν στη σωτηρία χιλιάδων θυμάτων του Covid-19; Δεν σφάξανε! Τι θα έκανα εγώ; Θα δημοσιοποιούσα όλα τα φορολογικά δεδομένα όλων αυτών των πρώτων φιρμών. Και παραλλήλως, κάθε μέρα, θα ρωτούσα τους αρμόδιους εισαγγελείς: ακόμα υπό διερεύνηση οι «ερωτικές» περιπτύξεις χιλιάδων ιατρών με τη Novartis;\nΘράσος επικών διαστάσεων. Αδιαφορία κυνικών προεκτάσεων. Και περιφρόνηση του Ιπποκράτη επιπέδου πτυελοδοχείου. Όχι μόνο επίταξη αλλά και δημόσια διαπόμπευση!


H ειρηνική διαμαρτυρία του Τζον Λένον και της Γιόκο Όνο | Αφιερώματα\n27 Μαΐου 2019 , Από: Eλίνα Τουκουσμπαλίδου\nΠηγή φωτογραφίας: thumbs.werkaandemuur.nl\nΣτείλαμε μια κάρτα στα Media. Ελάτε στον μήνα του μέλιτος του Τζον και της Γιόκο: Ένα bed – in στο ξενοδοχείο Χίλτον του Άμστερνταμ.\nΟ γάμος του θρυλικού Τζον Λένον και της Γιαπωνέζας καλλιτέχνιδας Γιόκο Όνο τελέστηκε στο Γιβραλτάρ, στις 20 Μαρτίου 1969. Το ζευγάρι ήξερε πως ο μήνας του μέλιτός του θα καλυφθεί εκτενώς από τα ΜΜΕ, οπότε, αφού τα φώτα της δημοσιότητας θα ήταν στραμμένα πάνω τους, αποφάσισαν να περάσουν ένα μήνυμα πιο μεγάλο από τους ίδιους και πιο σημαντικό για τον κόσμο. Αποφάσισαν να μιλήσουν για την παγκόσμια ειρήνη. Ο πόλεμος στο Βιετνάμ μαίνονταν, οπότε οι ίδιοι ως ευαισθητοποιημένοι καλλιτέχνες θέλησαν να διατρανώσουν το μήνυμά τους για την ειρήνη και την ευημερία μεταξύ των ανθρώπων.\nΞέραμε πως ό,τι κι αν κάναμε θα έμπαινε στις εφημερίδες. Αποφασίσαμε να χρησιμοποιήσουμε τον χώρο που θα απασχολούσαμε ούτως ή άλλως από τον γάμο μας, για μια διαφήμιση για την ειρήνη. Θα πωλούσαμε το προϊόν μας, το οποίο ονομάζουμε “ειρήνη”. Και για να πουλήσεις ένα προϊόν χρειάζεσαι τέχνασμα. Το τέχνασμα που σκεφτήκαμε ήταν το κρεβάτι, επειδή το κρεβάτι ήταν ο ευκολότερος τρόπος να το κάνουμε, γιατί είμαστε τεμπέληδες.\nΗ πρώτη διαμαρτυρία στο Άμστερνταμ\nΟ Τζον Λένον και η Γιόκο Όνο έστειλαν πρόσκληση στα ΜΜΕ να τους επισκεφτούν στην προεδρική σουίτα τους (δωμάτιο 702), στο ξενοδοχείο Χίλτον του Άμστερνταμ. Στην αρχή οι δημοσιογράφοι νόμιζαν πως θα βγάλουν λαυράκι, διότι υπέθεσαν πως το ζευγάρι θα έκανε σεξ πάνω στο κρεβάτι που διαδήλωνε για την ειρήνη. Ο Τζον Λένον και η Γιόκο Όνο άλλωστε, είχαν συνηθίσει τον τύπο σε αντικομφορμιστικές και προκλητικές καλλιτεχνικές εκφράσεις. Το 1968 κυκλοφόρησε το άλμπουμ τους με τίτλο «Two virgins», στο εξώφυλλο του oποίου εμφανίζονται εντελώς γυμνοί, ως εκ τούτου οι δημοσιογράφοι περίμεναν κάτι ανάλογο. Ωστόσο, στην ειρηνική του διαδήλωση το ζευγάρι φορούσε λευκές πιτζάμες και κρατιόταν χέρι, χέρι. Ήταν «σαν άγγελοι», όπως έλεγε και ο ίδιος ο Λένον. Η διαμαρτυρία τους εκεί διήρκεσε μια εβδομάδα, από τις 25 ως τις 31 Μαρτίου. Σε αυτό το διάστημα δέχονταν επισκέψεις από τους ρεπόρτερ και τους φωτογράφους, από τις 9:00 ως τις 21:00. Παρότι υπήρχε μια χιουμοριστική – περιπαικτική διάθεση στο όλο εγχείρημα, εντούτοις οι δύο καλλιτέχνες ήξεραν πως αυτό που κάνουν πρέπει να έχει έναν σημαντικό αντίκτυπο, γιατί το θέμα ήταν πολύ σοβαρό.\nΤο εξώφυλλο του άλμπουμ “Two virgins”, 1968. Πηγή φωτογραφίας: assets.radiox.co.uk\n«Στο Παρίσι, οι ειρηνευτικές συνομιλίες για το Βιετνάμ, έφτασαν μέχρι το σημείο να διαλέξουν οι υπεύθυνοι τη μορφή του τραπεζιού που πρόκειται να καθίσουν για να συζητήσουν. Οι συνομιλίες αυτές συνεχίζονται εδώ και μήνες. Σε μια εβδομάδα στο κρεβάτι, επιτύχαμε πολύ περισσότερα», δήλωσε ο Τζον Λένον. Η εικόνα του ζευγαριού να είναι ξαπλωμένο στα λευκά σεντόνια, αγκαλιασμένο και να μιλάει για την ειρήνη ενέπνευσε αναμφισβήτητα πολλούς ανθρώπους. Γύρω τους στο δωμάτιο, είχαν κρεμάσει πινακίδες που έγραφαν «ειρήνη των μαλλιών», «ειρήνη του κρεβατιού», «να θυμάστε την αγάπη» κλπ. Μετά το πέρας της διαδήλωσης στο κρεβάτι του Χίλτον, το ζευγάρι ταξίδεψε μέχρι την Βιέννη για να παραχωρήσει συνέντευξη τύπου. Μέσα στον Απρίλιο επίσης, προέβησαν σε μια ιδιαίτερη κίνηση· έστειλαν βελανίδια σε αρχηγούς κρατών από διάφορες χώρες, με την ελπίδα να τα φυτέψουν ως σύμβολα ειρήνης.\nΟ Τζον Λένον και η Γιόκο Όνο περιτριγυρισμένοι από δημοσιογράφους. Πηγή φωτογραφίας: media.npr.org\nΗ δεύτερη διαμαρτυρία στο Μόντρεαλ\nΤο δεύτερο bed – in είχε προγραμματιστεί να γίνει στη Νέα Υόρκη, ωστόσο δεν επετράπη στον Λένον να μεταβεί στις ΗΠΑ, λόγω της καταδίκης του για κατοχή κάνναβης, το 1968. Έτσι, είχαν σκοπό να πραγματοποιήσουν το δεύτερο bed – in στις Μπαχάμες, στο Sheraton Oceanus Hotel. Πράγματι, μετέβησαν εκεί στις 24 Μαΐου, έμειναν για ένα μόνο βράδυ μέσα στη ζέστη και την επόμενη μέρα έφυγαν για το Μόντρεαλ. Eκεί έμειναν για επτά ακόμη ημέρες, στο Queen Elizabeth Hotel. Κατά τη διάρκεια της παραμονής τους μάλιστα, ηχογράφησαν και το κομμάτι – ύμνο για την ειρήνη, Give Peace a Chance. Προσκάλεσαν στο δωμάτιό τους, μεταξύ άλλων, τους Timothy Leary, Tommy Smothers, Dick Gregory, Murray the K, Al Capp και Allen Ginsberg και τραγούδησαν όλοι μαζί. Το τραγούδι θα γινόταν αργότερα ύμνος για το νέο κύμα διαδηλώσεων κατά του πολέμου στο Βιετνάμ.\nΣτην σουίτα τους πάλι, όπως ήταν φυσικό, βρέθηκε σωρεία δημοσιογράφων και φωτορεπόρτερ. Το ζευγάρι έκανε δηλώσεις, παραχώρησε συνεντεύξεις και κάλεσε τον λαό να αναλάβει δράση για να σταματήσει ο πόλεμος. Τον Δεκέμβριο του 1969 μάλιστα, ο Τζον Λένον και η Γιόκο Όνο διέδωσαν για ακόμα μια φορά μηνύματα ειρήνης, τονίζοντας την ανάγκη για άμεση δράση, μέσω μεγάλων διαφημιστικών πινακίδων. Οι πινακίδες αυτές, που εμφανίστηκαν σε 11 μεγάλες πόλεις του κόσμου έγραφαν τα εξής λόγια: «Ο ΠΟΛΕΜΟΣ ΤΕΛΕΙΩΣΕ! Αν το θέλετε εσείς – Καλά Χριστούγεννα από τον Τζον και την Γιόκο».\nH ηχογράφηση του κομματιού “Give peace a chance”, 1/6/1969. Πηγή φωτογραφίας: breathedreamgo.com\nΟ αντίκτυπος των ειρηνικών διαμαρτυριών\nΜολονότι ο πόλεμος στο Βιετνάμ ολοκληρώθηκε έξι χρόνια μετά τα λεγόμενα bed – ins, το 1975, εντούτοις η ειρηνική αυτή διαμαρτυρία είχε σημαντικό αντίκτυπο στην τέχνη και στην κοινωνία. Πολλοί άλλοι καλλιτέχνες μιμήθηκαν το παράδειγμα αυτό και διαμαρτυρήθηκαν με τον ίδιο τρόπο, ενώ έγιναν επίσης και πολλές αναβιώσεις του γεγονότος, στα ίδια ξενοδοχεία που διέμειναν ο Λένον και η Όνο, οι οποίοι εν τέλει άφησαν το στίγμα τους με τον δικό τους τρόπο. Το 2010 μάλιστα, το κέντρο σύγχρονων τεχνών της Λίβερπουλ, Blue – Coat, διοργάνωσε ένα event 62 ημερών, με πρότυπο τα bed – ins του μήνα του μέλιτος Λένον και Όνο. Σε αυτές τις 62 μέρες πλήθος καλλιτεχνών και ακτιβιστών έκαναν παρουσιάσεις «για έναν καλύτερο κόσμο». Η Γιόκο Όνο έδωσε τις ευλογίες της στο εγχείρημα και έστειλε ένα βίντεο για την διοργάνωση. Το project ξεκίνησε στις 9 Οκτωβρίου, ημέρα που ο Τζον Λένον θα γινόταν 70 χρονών, και ολοκληρώθηκε στις 9 Δεκεμβρίου, επέτειο των 30 χρόνων από την δολοφονία του διάσημου σκαθαριού.\nΟ Τζον Λένον και η Γιόκο Όνο ήταν δύο ερωτευμένοι και παθιασμένοι οραματιστές – καλλιτέχνες. Έβλεπαν με έναν ρομαντικό τρόπο την κοινωνία και ήθελαν να επικρατήσει το καλό. Το κίνημα των χίπις ήταν άλλωστε στη μόδα, και το διάσημο ζευγάρι ήταν επηρεασμένο από το παράδειγμα αυτών των νέων ανθρώπων που φώναζαν «κάντε έρωτα, όχι πόλεμο». Η Γιόκο Όνο, χρόνια αργότερα, θα παραδεχτεί πως και η ίδια και ο Λένον κατάλαβαν πως για να γίνει μια αλλαγή χρειάζεται χρόνο. «Ο Τζον και εγώ σκεφτήκαμε μετά τα Bed – Ins, “Ο πόλεμος θα τελειώσει”. Πόσο αφελείς ήμασταν, ξέρετε; Αλλά το θέμα είναι πως τα πράγματα χρειάζονται χρόνο. Νομίζω ότι θα συμβεί. Θέλω να πω, νομίζω ότι θα έχουμε έναν ειρηνικό κόσμο. Αλλά παίρνει λίγο περισσότερο χρόνο από ό,τι νομίζαμε τότε».\nΒίντεο: Η ταινία της Γιόκο Όνο για τα bed – ins του 1969.


μποϊκοτάζ - Τα τελευταία νεά & ειδήσεις\nΤζόνι Ντεπ: Καταγγέλει μποϊκοτάζ μετά τον επεισοδιακό χωρισμό του\nΟ Τζόνι Nτεπ αποκάλυψε στους «Τhe Sunday Times» ότι «μποϊκοτάρεται από το Χόλιγουντ» μετά τον χωρισμό του από την πρώην σύζυγό του, Αμπερ Χερντ, το 2016 μετά τις καταγγελίες της ίδιας για ενδοοικογενειακή βία. Ο διάσημος ηθοποιός από το Κεντάκι χαρακτηρίζει την απόρριψή του από το Χόλιγουντ ως έναν «παραλογισμό των μέσων μαζικής ενημέρωσης». Εν μέσω των σκανδάλων και των πρωτοσέλιδων, η MGM ανέστειλε την κυκλοφορία του φιλμ «Minamata», το οποίο σκηνοθετεί ο Άντριου Λέβιτας. Στην ταινία ο Ντεπ υποδύεται τον Γιουτζίν Σμιθ, τον πραγματικό φωτορεπόρτερ που συνέβαλε στην αποκάλυψη των τραγικών συνεπειών της ύπαρξης υδραργύρου στις παραθαλάσσιες κοινότητες της Ιαπωνίας τη δεκαετία του ’70. Τον περασμένο μήνα, ο σκηνοθέτης έγραψε μια επιστολή στην MGM κατηγορώντας την, ότι «έθαψε» την κινηματογραφική ταινία ως αποτέλεσμα των νομικών προβλημάτων του ηθοποιού, όπως ανέφερε το Deadline. Η ταινία αποκτήθηκε από την MGM το περασμένο φθινόπωρο, μετά το ντεμπούτο της, τον Φεβρουάριο του 2020 στο Διεθνές Φεστιβάλ Κινηματογράφου του Βερολίνου. Ο πρωταγωνιστής των «Πειρατών της Καραϊβικής» είπε στους «The Sunday Times»: «Κάποιες ταινίες αγγίζουν τον κόσμο κι αυτό ισχύει για τους ανθρώπους του «Minamata» κι άλλους που βιώνουν αντίστοιχες καταστάσεις. Κι αυτό ακυρώνεται επειδή… το Χόλιγουντ με μποϋκοτάρει; Έναν άνθρωπο, έναν ηθοποιό, σε μία δυσάρεστη και μπερδεμένη κατάσταση τα τελευταία χρόνια;». Πριν από λίγες ημέρες έγινε γνωστό ότι ο Ντεπ θα τιμηθεί από το Ισπανικό φεστιβάλ του Σαν Σεμπαστιάν και από το Διεθνές Φεστιβάλ Κινηματογράφου Κάρλοβι Βάρι της Τσεχίας. Η απόφαση ξεσήκωσε τις γυναικείες οργανώσεις κινηματογραφιστών στην Ισπανία. Η πρόεδρος της Ισπανικής Ένωσης Γυναικών Δημιουργών Ταινιών, Κριστίνα Αντρέ, δήλωσε στο AP ότι οι ενέργειες αυτές «μεταφέρουν στο κοινό το μήνυμα:«Δεν έχει σημασία αν είσαι κακοποιητής αρκεί να είσαι καλός ηθοποιός».


Η εταιρία “MOUZENIDIS TRAVEL” ξεκινάει την λειτουργία Γραφείων στην Πολωνία!\n20.05.2015 Η εταιρία “MOUZENIDIS TRAVEL” ξεκινάει την λειτουργία Γραφείων στην Πολωνία!\nΗ εταιρία “MOUZENIDISTRAVEL” ξεκινάει την λειτουργία Γραφείων στην Πολωνία\nΑπό την Ελλάδα στην Βαρσοβία: τα γραφεία του κορυφαίου TourOperator ξεκινάνε λειτουργία στην Πολωνική πρωτεύουσα.\nΗ εταιρία “Mouzenidis Travel”, ο μεγαλύτερος Ελληνικός Tour Operator ανοίγει νέα γραφεία στην Πολωνία. Αναγνωρίζοντας την σημαντική προοπτική της αγοράς της Κεντρικής Ευρώπης και έχοντας ως στόχο της ενίσχυση της θέσης της εταιρίας στην περιοχή, τίθεται σε λειτουργία το νέο γραφείο της Βαρσοβίας.\nΗ έναρξη λειτουργιών σε μία από της μεγαλύτερες χώρες της Ευρώπης, αποτελεί για την εταιρία σημαντικό βήμα προς την κατεύθυνση της διεθνούς ανάπτυξης, αλλά και για τα Τουριστικά Γραφεία της Πολωνίας είναι μία σημαντική ευκαιρία συνεργασίας με τους πλέον ειδικούς στον προορισμό «Ελλάδα».\nΤο Υποκατάστημα της εταιρίας καλεί σε συνεργασία τους επαγγελματίες της τουριστικής αγοράς και προσφέρει στα Τουριστικά Πρακτορεία άμεσες προτάσεις συνεργασίας για διακοπές στην Ελλάδα, πληροφορίες σχετικά με τα τουριστικά προϊόντα του ομίλου “Mouzenidis Travel” και τους τουριστικούς προορισμούς της Ελλάδας, διοργανώνει συμμετοχή σε σεμινάρια, επαγγελματικές συναντήσεις, και προτείνει καινοτόμες μορφές συνεργασίας που χαρακτηρίζουν πλέον την λειτουργία της εταιρία.\nΥπό την αιγίδα του ομίλου “Mouzenidis Travel” θα συνεχίσει την λειτουργία της η εταιρία Hellas Travel, που κατέχει σημαντική θέση στην τουριστική αγορά της Πολωνίας, και είναι ευρέως γνωστή για την διοργάνωση ταξιδιών στην Ελλάδα. Οι Πολωνοί ταξιδιώτες, που είναι πλέον θερμοί οπαδοί των Ελληνικών διακοπών, είναι πια σε θέση να ταξιδέψουν σε όλους τους Ελληνικούς προορισμούς με τον όμιλο “Mouzenidis Travel”.\nΤο νέο Γραφείο του κορυφαίου Tour Operator με ισχυρό εταιρικό προφίλ, προσφέρει στους Πολωνούς τουρίστες και λάτρεις των ταξιδιών οργανωμένα προγράμματα διακοπών που σημειώνουν τεράστια επιτυχία σε αρκετές αγορές.\nΠαροχή προγραμμάτων διακοπών, που έχουν σχεδιαστεί από ειδικούς στον Ελληνικό προορισμό, διαμονή στα καλύτερα ξενοδοχεία και υπηρεσίες διεθνούς επιπέδου θα αποτελέσουν το πεδίο δράσης της “Mouzenidis Travel Warsaw”. Οι ταξιδιώτες θα ταξιδεύουν αεροπορικώς από την Βαρσοβία στην Θεσσαλονίκη, και στην συνέχεια θα ακολουθούν το πρόγραμμα της επιλογής τους.\nΤο πρώτο γραφείο της εταιρίας “Mouzenidis Travel” εγκαινιάστηκε στην Θεσσαλονίκη, το έτος 1995.\nΚατά τα 20 έτη της επιτυχημένης πορείας, η εταιρία επέκτεινε σημαντικά την δράση της στην τουριστική αγορά – ο συνολικός αριθμός υποκαταστημάτων πλησιάζει τα 80 στην Ρωσία, στις χώρες της Ανατολικής και Κεντρικής Ευρώπης, στην Κεντρική Ασία και τον Καύκασο και αυξάνεται συνεχώς.\nΚατά το έτος 2015, ο όμιλος έχει παρουσία με υποκαταστήματα σε 13 χώρες.\nΤα κεντρικά γραφεία της εταιρίας βρίσκονται στην Ελλάδα, στην πόλη της Θεσσαλονίκης. Γραφεία της εταιρίας εξυπηρετούν τουρίστες στους σημαντικότερων προορισμών της Ελλάδας: Αθήνα, Καστοριά, Χαλκιδική, Πιερία, Πελοπόννησος, Κρήτη, Ρόδος, Θάσος, Ζάκυνθος, καθώς και σε άλλες περιοχές της χώρας.\nΚαθημερινά η εταιρία “Mouzenidis Travel” υποδέχεται και εξυπηρετεί περισσότερα από 100 αεροσκάφη σε διάφορα αεροδρόμια της Ελλάδας. Το Καλοκαίρι του 2015 το πρόγραμμα διαδρομών περιλαμβάνει πτήσεις σε περισσότερες από 50 πόλεις σε όλες τις χώρες που δραστηριοποιείται η εταιρία.\nΚαιρός στις υπόλοιπες περιοχές\nΕβδομαδιαία νέα 0\nΜηνιαία νέα 1\nΕγκαίνια για τα νέα γραφεία του Mouzenidis Travel στη Θεσσαλονίκη\nΒράβευση προέδρου όμιλου Mouzenidis Group από την Αποστολική Διακονία Εκκλησίας Ελλάδος\nTo Travel is to Live: το φετινό καλοκαίρι είναι Mouzenidis Travel!\nΣυνάντηση του Προέδρου του Ομίλου Μουζενίδη με τον Οικουμενικό Πατριάρχη Βαρθολομαίο


Τίτλος: Γρηγορείτε : πατριωτικόν ποίημα προς τα τέκνα της Θράκης κατά των Σλαύων\nPersonal Name Νίκανδρος\nΕκδότης Τυπ. Κράτους\nΔημοσίευση: Εν Αθήναις : Τυπ. Κράτους, 1909\nΘράκη - Ποίηση\n$a Γρηγορείτε $e πατριωτικόν ποίημα προς τα τέκνα της Θράκης κατά των Σλαύων\n$a Εν Αθήναις $c Τυπ. Κράτους $d 1909\n$3 __ΘΡΑΚΗ $a Θράκη\n$3 __ΣΛΑΒΟΙ $a Σλάβοι\n$3 ΘΡΑΚΗ - ΠΟΙΗΣΗ $a Θράκη - Ποίηση\n$3 ΝΙΚΑΝΔΡΟΣ $a Νίκανδρος\n$3 ΤΥΠ. ΚΡΑΤΟΥΣ $4 650 $a Τυπ. Κράτους\n$a 004503 $e 20000419 $n 889.1 ΝΙΚ $p 1 $q 20 $r 0 $s 0


Η Σερβία σε πρώτο πλάνο στο Greek Travel Show 2018 | GTP Headlines\nTag: 2η Greek Travel Show, c21550c, c23288c, c8738c, Capsis Hotels Chain, Greek Travel Pages (GTP), Greek Travel Show, Helexpo Maroussi, Milan Vukosavljevic, Natasa Drulovic, Nemanja Dikovic, Tamara Raskovic, Theotokis Travel Congresses, Γιώργος Ν. Ιορδανίδης, Γκρατσάνιτσα, Εθνικός Οργανισμός Τουρισμού της Σερβίας, Έλληνες ταξιδιώτες, Ευρυδίκη Βυθούλκα, Ζίτσα, Κατερίνα Τραπτσιώνη, Μίλεσεβο, π. Σταμάτης (Σκλήρης), Σερβικά μοναστήρια, Στουντένιτσα\nΚαλεσμένος του ΕΟΤ Σερβίας, ο π. Σταμάτης (Σκλήρης) εξηγεί τους Σταθμούς της Σερβικής Βυζαντινής Εικονογραφίας.\nΔυναμική η παρουσία του Εθνικού Οργανισμού Τουρισμού της Σερβίας στην δεύτερη χρονιά της μεγάλης τουριστικής έκθεσης στην Αθήνα, Greek Travel Show.\nΣτο κέντρο η εκπρόσωπος του ΕΟΤ Σερβίας κυρία Natasa Drulovic εξυπηρετεί με χαμόγελο τους επισκέπτες του περιπτέρου.\nΠαραδοσιακά ελκυστικός για τους Έλληνες ταξιδιώτες και τους επαγγελματίες του χώρου η Δημοκρατία της Σερβίας παραμένει ένας κοντινός γνωστός – άγνωστος προορισμός, ο οποίος ανταποκρίνεται σε κάθε τύπο επισκέπτη. Στα πλαίσια προώθησής της διοργανώθηκε μία ιδιαίτερα επιτυχημένη παράλληλη εκδήλωση, η οποία έλαβε χώρα την Παρασκευή 4 Μαΐου 2018.\nΣε αυτήν παρουσιάστηκαν, στην ελληνική γλώσσα, οι σημαντικότεροι Σταθμοί της Σερβικής Βυζαντινής Εικονογραφίας και προωθήθηκε το μοναδικό πακέτο Βιωματικού Θρησκευτικού Τουρισμού JUPOP, αφιερωμένο στον Σερβικής καταγωγής Όσιο Ιουστίνο (Πόποβιτς).\nΗ εκπρόσωπος του ΕΟΤ Σερβίας και υπεύθυνη για την Ελληνική Αγορά κυρία Tamara Raskovic απευθύνει χαιρετισμό.\nΤο ευγενικό καλωσόρισμα εκ μέρους του Ε.Ο.Τ. Σερβίας ανέλαβε η εκπρόσωπος του και υπεύθυνη για την Ελληνική αγορά, κυρία Tamara Raskovic. «Είμαι πολύ χαρουμενη που σας βλέπω απόψε όλους εσάς», είπε η κυρία Raskovic, και συνέχισε καλώντας το ακροατήριο να επισκεφτεί την Σερβία.\nΚεντρικός ομιλητής ήταν ο π. Σταμάτης (Σκλήρης), ιατρός, ζωγράφος, αγιογράφος και θεολόγος. Μέσα από μια σειρά διαφανειών με τους σημαντικότερους και ιστορικότερους εκκλησιαστικούς τόπους της Σερβίας (Στουντένιτσα, Μίλεσεβο, Ζίτσα, Γκρατσάνιτσα, κ.α.), ο π. Σταμάτης εξήγησε την σχέση της εικαστικής με την γλυπτική τέχνη των Ελληνορωμαϊκών χρόνων και έκανε μια εισαγωγή στους βασικούς σταθμούς της Σερβικής Βυζαντινής Εικονογραφίας.\nΤα Σερβικά μοναστήρια είναι ζωντανά μουσεία σε συνεχή λατρευτική χρήση μέχρι και σήμερα, καθώς και κάποιες από τις πληρέστερες πινακοθήκες βυζαντινής τέχνης, όπως έγινε σαφές από την παρουσίαση του π. Σταμάτη Σκλήρη. Αυτός είναι ένας ακόμα λόγος, για τον οποίο αρκετές από αυτές τις Μονές έχουν ενταχθεί στα προστατευόμενα Mνημεία Παγκόσμιας Πολιτιστικής Κληρονομιάς της Unesco.\nΟ εισηγητής, π. Σταμάτης Σκλήρης, γιατρός, ζωγράφος, αγιογράφος και θεολόγος, και ο ιστορικός θεολόγος, συνιδιοκτήτης της εταιρίας Theotokis Travel Congresses και project manager του «Αγίων Συναντήσεις», κύριος Γιώργος Ν. Ιορδανίδης.\nΌπως τα Μοναστήρια είναι η άψυχη κληρονομιά της Σερβίας, αντίστοιχα οι Άγιοί της είναι ο έμψυχος, ζωντανός της πλούτος. Γι αυτό στη συνέχεια παρουσιάστηκαν σύντομα βιογραφικά στοιχεία για τον Όσιο Ιουστίνο (Πόποβιτς), τον Άγιο της Ελευθερίας, μέσα από αρχειακό φωτογραφικό υλικό και την προσωπική εμπειρία του π. Σταμάτη.\nΑπό αριστερά προς δεξιά: ο εκπρόσωπος της Πρεσβείας της Δημοκρατίας της Σερβίας στην Ελλάδα κύριος Nemanja Dikovic, η εκπρόσωπος ΕΟΤ Σερβίας και υπεύθυνη για την Ελληνική αγορά κυρία Tamara Raskovic, ο Αντιδήμαρχος Σερρών και υπεύθυνος Ανάπτυξης, Αγροτικής Οικονομίας και Τουρισμού κύριος Παναγιώτης Γρηγοριάδης και η εκπρόσωπος της Διεύθυνσης Τουρισμού Δήμου Ρόδου κυρία Αναστασία Σαββιού.\nΤην εκδήλωση έκλεισε ο Γιώργος Ν. Ιορδανίδης, ιστορικός θεολόγος, συνιδιοκτήτης της εταιρίας Theotokis Travel Congresses και project manager του «Αγίων Συναντήσεις», ο οποίος παρουσίασε στο κοινό την καθιερωμένη επίσκεψη στην ευρύτερη περιοχή του Βάλιεβο (δυτική Σερβία), για την γιορτή του Οσίου Ιουστίνου 13-16 Ιουνίου 2018.\nΑναμνηστική φωτογραφία. Από αριστερά προς δεξιά: ο εκπρόσωπος της Πρεσβείας της Δημοκρατίας της Σερβίας στην Ελλάδα κύριος Nemanja Dikovic, η εκπρόσωπος ΕΟΤ Σερβίας και υπεύθυνη για την Ελληνική αγορά κυρία Tamara Raskovic, ο εισηγητής π. Σταμάτης Σκλήρης, γιατρός, ζωγράφος, αγιογράφος και θεολόγος, η δεύτερη εκπρόσωπος του ΕΟΤ Σερβίας κυρία Natasa Drulovic, ο ιστορικός θεολόγος, συνιδιοκτήτης της εταιρίας Theotokis Travel Congresses και project manager του «Αγίων Συναντήσεις», κύριος Γιώργος Ν. Ιορδανίδης, η συνιδιοκτήτρια της εταιρίας Theotokis Travel Congresses κυρία Γεωργία Ιορδανίδου και η οικονομολόγος κυρία Νίκη Δημητρακοπούλου-Σκουνδρή.\nΤην Πρεσβεία της Σερβικής Δημοκρατίας στην Ελλάδα εκπροσώπισαν οι κύριοι Milan Vukosavljevic, Πρεσβευτής – Σύμβουλος, και Nemanja Dikovic, Γραμματέας Β΄. Από τον Ε.Ο.Τ. Σερβίας αναφέρουμε ακόμα την κυρία Natasa Drulovic, συνεργάτη της κυρίας Raskovic κατά την διάρκεια της Έκθεσης.\nΟι αντιδράσεις του κοινού στο τέλος της εκδήλωσης κρίνονται θετικές.\nΣτο ακροατήριο βρέθηκαν, μεταξύ άλλων, ο Αντιδήμαρχος Σερρών, υπεύθυνος Ανάπτυξης, Αγροτικής Οικονομίας και Τουρισμού κύριος Παναγιώτης Γρηγοριάδης και η εκπρόσωπος της Διεύθυνσης Τουρισμού Δήμου Ρόδου κυρία Αναστασία Σαββιού.\nΤην διοργανώτρια Helexpo εκπροσώπησε η επικεφαλής της Διεύθυνσης Εκθέσεων κυρία Κατερίνα Τραπτσιώνη.\nΑπό τους επαγγελματίες του χώρου αναφέρουμε ενδεικτικά την κυρία Ευρυδίκη Βυθούλκα, Sales Executive της Capsis Hotels, τον κύριο Χρήστο Πετρέα, εμπειρογνώμωνα Τουρισμού και τον κύριο Χαρίτωνα Μπρουσαλιάν, Marketing & Sales Manager της εταιρίας GTP – Greek Travel Pages.\nΜε ενδιαφέρον παρακολούθησαν οι σπουδαστές Διοίκησης Τουριστικών Επιχειρήσεων (ΣΔΟΤ) του ΙΕΚ ΟΜΗΡΟΣ και αρκετοί μεμονωμένοι σπουδαστές Θρησκευτικού Τουρισμού του ΔΙΕΚ Ακαδημίας Πλάτωνος.\n«Η εκδήλωση ήταν πολύ ενδιαφέρουσα και εστιασμένη στο θεματικό τουρισμό που επιθυμείτε να προβάλετε. Ο θρησκευτικός τουρισμός αποτελεί αδιαμφισβήτητα βασικό γνώρισμα της Ορθοδοξίας τόσο στην Ελλάδα όσο και στις ορθόδοξες χώρες και είναι σημαντικό να προβάλλεται με τη βαρύτητα που του αρμόζει. Σας συγχαίρουμε για την επιτυχημένη εκδήλωση». – Ευρυδίκη Βυθούλκα, Υπεύθυνη Πωλήσεων Capsis Hotels Thessaloniki & Heraklion.\n«Η εκδήλωση είχε πολύ ενδιαφέρον μιας και αναφέρθηκαν πολλά για τον Θρησκευτικό τουρισμό στην Σερβία. Η παρουσίαση ήταν αναλυτική και με παραδείγματα που μας έδωσαν μια σωστή και ενδιαφέρουσα εικόνα.» – Χαρίτωνας Μπρουσαλιάν, Sales & Marketing Manager Greek Travel Pages.\n«Μία ενδιαφέρουσα και ασυνήθης προσέγγιση του τουριστικού προϊόντος της Σερβίας, από την άποψη των Ορθοδόξων Αγίων και συνδυασμού ιστορικών περιγραφών των τόπων και των δράσεων τους» – Χρήστος Πετρέας, εμπειρογνώμων Τουρισμού.\nΗ 2η Greek Travel Show πραγματοποιήθηκε από τις 4 Μαΐου μέχρι τις 6 Μαΐου στο Εκθεσιακό και Συνεδριακό Κέντρο Αθηνών «Helexpo Maroussi».\nTo GTP – Greek Travel Pages ήταν ενεργός υποστηρικτής της εκδήλωσης του Εθνικού Οργανισμού Τουρισμού της Σερβίας και χορηγός επικοινωνίας της 2ης Greek Travel Show.


Σετ πετσέτες 2 τεμ. 3115 BEAUTY HOME - Home Alexia\nΑρχική σελίδα / Προσφορές / Mπάνιο Προσφορές / Σετ πετσέτες 2 τεμ. 3115 BEAUTY HOME\nΣετ πετσέτες 2 τεμ. 3115 BEAUTY HOME\nΣετ πετσέτες 2 τεμ. 3115 BEAUTY HOME ποσότητα\nΚωδικός προϊόντος: art-3115 Κατηγορίες: Mπάνιο Προσφορές, Πετσέτες Διαθεσιμότητα: Παράδοση σε 1 - 3 ημέρες\nΣετ πετσέτες 2 τεμ. 3115 BEAUTY HOME, με κέντημα.\nΤο σετ περιέχει 2 πετσέτες προσώπου 50×90.\nΔώστε πρώτος μία αξιολόγηση “Σετ πετσέτες 2 τεμ. 3115 BEAUTY HOME” Ακύρωση απάντησης\nΣετ πετσέτες 3 τμχ. 3097 BEAUTY HOME\nΣετ πετσέτες 3 τεμ. 3105 BEAUTY HOME


Ομόνοια: Τα εκατομμύρια τής… κλείνουν το μάτι | Goal News Cy\nΑ' ΚΑΤΗΓΟΡΙΑΟΜΟΝΟΙΑΟμόνοια: Τα εκατομμύρια τής… κλείνουν το μάτι\nΟμόνοια: Τα εκατομμύρια τής… κλείνουν το μάτι\nΓια δεύτερη συνεχόμενη σεζόν η Ομόνοια θα δηλώσει παρούσα στα προκριματικά του Τσάμπιονς Λιγκ. Πέρσι άρχισε από τον 1ο προκριματικό, φθάνοντας μέχρι τα πλέι οφ όπου αποκλείστηκε από τον Ολυμπιακό Πειραιώς. Ωστόσο είχε εξασφαλισμένη θέση στους ομίλους του Γιουρόπα Λιγκ, για πρώτη φορά στην ιστορία της. Τα κέρδη πλησίασαν τα €10.000.000 και θα ήταν πολύ περισσότερα εάν οι αγώνες διεξάγονταν με κόσμο.\nΑυτή τη φορά, η Ομόνοια θα θελήσει να κάνει ακόμη μεγαλύτερη υπέρβαση κυνηγώντας το όνειρο των χρυσοφόρων ομίλων του Τσάμπιονς Λιγκ. Δύσκολο εγχείρημα αφού θα βρει στον δρόμο της ομάδες με εκτόπισμα και εμπειρία στην Ευρώπη αλλά θα δώσει τη μάχη της και όπου τη βγάλει. Πέρα από τη διάκριση, μεγαλώνοντας στον ευρωπαϊκό ποδοσφαιρικό χάρτη, η Ομόνοια θα ψάξει και τα εκατομμύρια που προσφέρει η πρόκριση στους ομίλους της κορυφαίας διασυλλογικής διοργάνωσης.\nΣε περίπτωση, λοιπόν, που η Ομόνοια πετύχει τον μεγάλο στόχο της, συμμετέχοντας για πρώτη φορά στους ομίλους του Τσάμπιονς Λιγκ, θα βάλει αυτομάτως στο ταμείο της €15.640.000. Σε σχέση με πέρσι το ποσό είναι 390.000 παραπάνω. Αυτό είναι το ποσό που προσφέρει η ΟΥΕΦΑ ως μπόνους πρόκρισης σε όμιλο. Ένα μεγάλο ποσό, στο οποίο θα προστεθούν κι άλλα οικονομικά οφέλη, που ίσως πλησιάσει τα €20.000.000!\nΦέτος αναμένεται οι αγώνες να διεξαχθούν με παρουσία κόσμου, έστω ενός ποσοστού. Επίσης θα κερδίσει χρήμα από διαφημίσεις, το «μάρκετ πουλ» και άλλα. Η νίκη στους ομίλους ισούται με €2.800.000 και €930.000 η ισοπαλία.\nΣε περίπτωση που η Ομόνοια επαναλάβει την περσινή επιτυχία της, δηλαδή πρόκριση στους ομίλους του Γιουρόπα Λιγκ, θα εισπράξει €5.000.000 για τον αποκλεισμό από τα πλέι οφ του Τσάμπιονς Λιγκ και €2.920.000 ως μπόνους συμμετοχής στους ομίλους του Γιουρόπα Λιγκ. Ο αποκλεισμός από τον 2ο προκριματικό ισούται με €400.000 και από τον 3ο προκριματικό με €500.000.


Αγαπητή «Α, μπα»: Θα διάβαζες ποτέ αυτό το βιβλίο στην κόρη σου; - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ Αγαπητή «Α, μπα»: Θα διάβαζες ποτέ αυτό το βιβλίο στην κόρη σου;\nΑγαπητή «Α, μπα»: Θα διάβαζες ποτέ αυτό το βιβλίο στην κόρη σου;\nΔιαφωνώ με τα μηνύματα που περνάει\nαπό Λένα Φουτσιτζή 06.07.2018, 11:00 8k Views 57 Σχόλια\nΒρε συ αμπίτσα, τι γνώμη έχεις για το παιδικό βιβλίο “Το Δέντρο Πού Έδινε”? Θα το διάβαζες στην κορούλα σου? Σε μια πρόσφατη συζήτηση διαφώνισα με μια μαμά για την αχαρηστία του παιδιού προς την μηλιά και μου είπε ε αφού δεν έχεις παιδιά δεν το καταλαβαίνεις.. Σε ευχαριστώ και να σαι πάντα καλά 🙂\nΠριν ακόμα το διαβάσω (δεν το ήξερα) σκέφτηκα ότι όταν κάποιος σου λέει «επειδή δεν έχεις παιδιά δεν καταλαβαίνεις» χωρίς να σου εξηγεί τι είναι αυτό που δεν καταλαβαίνεις, αυτό που λέει είναι «έχω αυτό τον κοινωνικά αποδεκτό τρόπο για να ακυρώνω ό,τι δεν μου αρέσει να ακούω και να συνεχίζω να κάνω λάθη ανενόχλητος».\nΜετά είπα καλύτερα να το διαβάσω μήπως υπάρχει κάτι που δεν καταλαβαίνω.\nΚαι όταν το διάβασα, επανήλθα στην σκέψη της πρώτης παραγράφου.\nΌχι, δεν θα το διάβαζα αυτό το παραμύθι σε ένα παιδί, αν και όπως βλέπω είναι δύσκολο να το αποφύγει. Βλέπω γιατί είναι τόσο δημοφιλές, καταλήγει σε μελόδραμα και τα μελοδράματα κάνουν γκελ.\nΤο μήνυμα που δίνει για το ανικανοποίητο, από τη μεριά του αγοριού που γίνεται γέρος, δεν είναι κακό, αν και αυτό είναι απλοϊκό (δεν είναι αυτόματα κακό να θέλεις να φύγεις από κάπου, ούτε είναι αυτόματα κακό να θέλεις να βγάλεις λεφτά. Μπορεί να είχε πάει να πλύνει πιάτα στην Αστόρια και στο τέλος να είχε φτιάξει μικρή αυτοκρατορία από σουβλατζίδικα στο Μανχάταν αυτό το αγόρι. Στην ιστορία το μήνυμα είναι να κάθεσαι στα αβγά σου αλλιώς είσαι άπληστος). Το μήνυμα από τη μεριά της μηλιάς όμως, δεν μου αρέσει καθόλου. Το άνευ όρων δόσιμο με μόνο αντάλλαγμα τα ψίχουλα σημασίας κάποιου άλλου δεν είναι σωστό μήνυμα για κανέναν, ούτε μου φαίνεται σωστός συμβολισμός για την σχέση γονιού και παιδιού. Αυτό δεν είναι αγάπη. Και δεν μου αρέσει ούτε ο συμβολισμός της γυναικείας φιγούρας, της μηλιάς, με την αντρική, που είναι το αγόρι. Δεν είναι τυχαίο που δεν είναι ένας φοίνικας με ένα κορίτσι.\nΤα πράγματα βελτιώνονται αρκετά αν διαβάσει κανείς τι έχει πει ο ίδιος ο συγγραφέας για αυτό το κείμενο «είναι η σχέση μεταξύ δύο ανθρώπων. Ο ένας δίνει και ο άλλος παίρνει» που του δίνει μια νέα, βαθύτερη διάσταση, ως μια ιστορία με ένα λυπηρό τέλος. Ίσως η ιστορία πήρε μια δική της τροπή στο μυαλό των ανθρώπων πέρα από τη πρόθεση του συγγραφέα.\nΤο βρίσκω απαράδεκτο βιβλίο και πότε δεν κατάλαβα γιατί λατρεύεται. Μέχρι και σε tattoo το έχω δει. Για μένα είναι σα να συμβολίζει τη μάνα-οσιομάρτυρα από την οποία τόσο προσπαθούμε να αποστασιοποιηθούμε οι νεότερες γενιές. Μου θυμίζει το ποίημα ‘ Η καρδιά της μάνας’ που κάποτε μου φαινόταν συγκινητικό και τώρα πλέον ανατριχιάζω για άλλους λόγους όταν το διαβάζω\nΑ, και η γνώμη μου δεν άλλαξε όταν έκανα παιδιά.\nΈχετε όλοι άλλες ποπ αναφορές και νιώθω εξωγήϊνη…Αυτό το ποιημα “Η Καρδιά της Μάνας” το πρωτοδιάβασα στις Εξομολογήσεις πριν κανα δίχρονο. Δεν είχα ιδέα! Όταν άκουγα για καρδιες κουβαλητές το μυαλό μου πήγαινε κατευθείαν στην “Καρδιά του Ντανκό” του Γκόρκι (πολύ καλό, να το διαβάσετε, που πάλι για αυτοθυσία μιλάει αλλά με ηρωικό σκοπό για έναν ολόκληρο λαό) Επιπλέον αυτό με το δέντρο και τη μηλιά…κι από αυτό γνώση γιόκ. Έπρεπε να το Googlάρω. (Μετεξεταστέα θα μείνω). Αρχικά νόμισα έχει σχέση με το Tree of Life την ταινία. Τούβλο, λέμε. Τέλος πάντων, άλλο θέλω να σχολιάσω. Αυτό τό “δεν έχεις… Διαβάστε περισσότερα »\nΚαραβάν γενικά συμφωνώ με την άποψη “Μην πυροβολείτε τη μάνα” . Μερικές φορές, τις περισσότερες εύχομαι, κάνει πραγματικά ό,τι μπορεί. Κι εγώ πριν κάνω παιδιά ήμουν πολύ απόλυτη σχετικά με το ποιο είναι το σωστό και το λάθος σχετικά με την ανατροφή τους. Συχνά επικριτική προς άλλες μαμάδες. Τώρα όταν βλέπω τα καθημερινά tantrums αναρωτιέμαι “Πώς κάνει έτσι σα δαιμονισμένο το παιδί μου, που του μιλάμε με το σεις και με το σας και τη φωνή μας δεν την έχουμε υψώσει πάνω από 13,5 decibel!” Όμως, το ότι όλα είναι πιο δύσκολα από ό,τι φαντάστηκα, δεν αναιρεί ότι το σωστό… Διαβάστε περισσότερα »\nΩραία. Συμφωνούμε 100%.\n(εννοείται ότι δεν υπερασπίζομαι την γαϊδουριά)\n“Αυτό τό «δεν έχεις παιδιά και δεν καταλαβαίνεις» δεν λέγεται για να αποστομώσει τον άλλο. Ούτε επειδή θεωρείται η μητρότητα μεγάλο κατόρθωμα, τίποτα τέτοιο.”\nέχει ξανασυζητηθεί -ακριβώς- έτσι, το θέμα στο παρελθόν\nκαι νομίζω πως η *μόνη* ασφαλής δήλωση είναι να πει, κανείς, ότι μιλά για τις προθέσεις του εαυτού του και μερίδας του συνόλου γονέων, διότι είναι απολύτως σίγουρο ότι κάποιοι το κάνουν και για να αποστομώσουν τον άλλο (και κάνει κρα και μπαμ).\nΠαρότι διακοπεύω και είχα δώσει εντολή στον εαυτό μου να κάνει αποτοξίνωση θέλω να πω πως όταν κάποιος βλέπει εξώφθαλμα λάθη στην ανατροφή παιδιών δε χρειάζεται να είναι γονιός για να σχολιάσει. Απαράβατοι όροι είναι να μην επιμένει, να είναι από γνήσιο ενδιαφέρον κι όχι από ξερολίαση και να έχει γνώση πως ίσως αν ήταν γονιός μπορεί να έκανε χειρότερα λάθη. Η ανιψιά μου έχει υποστεί λεκτική βία και σιγά μη δεν άνοιγα το στοματάκι μου να μιλήσω. Χαμός γινόταν. Η εμπειρία μου έχει δείξει πως δεν έχει κανένα απολύτως νόημα να μιλάς σε γονιό για το παιδί του ή… Διαβάστε περισσότερα »\nευτυχώς έχεις εσύ εγκέφαλο και μας διαφωτίζεις για τα ζόρια της μάνας!\nΦυσικά και λέγεται για να αποστομώσει τον άλλον, αφού με το που λέγεται η συζήτηση τελείωνει γιατί εσυ δεν καταλαβαίνεις, μόοονο η μάνα καταλαβαίνει.\n(2) @Καραβάν Αssumptions (σχόλια): https://ampa.lifo.gr/koinotita/prosopiki-istoria-nomiza-pos-imoyn-etoimi-eno-den-imoyn/ + https://ampa.lifo.gr/koinotita/prosopiki-istoria-thyma-tis-patriarchias-kai-toy-triptychoy-mana-iro-da-thysia/ Η αδυναμία της κατανόησης προκύπτει επειδή οπωσδήποτε x και y, right? Αποδεικνύεται πως παταγωδώς wrong. …και αυτό το wrong είναι κουραστικό, είναι εύκολο και κρατά το μυαλό μόνο σ’ αυτά που ξέρει. Επιπλέον υπάρχει και το άλλο: Ι. -Είσαι κριτικός απέναντι στους γονείς; -ΣΙΓΟΥΡΑ ΔΕΝ έχεις παιδιά, γιατί δεν καταλαβαίνεις ότι το παιδί μπορεί να σε φτάσει στα όριά σου, γιατί σε εξαντλεί, γιατί είσαι άνθρωπος και οι άνθρωποι κάνουν και λάθη, γιατί κουράζεσαι, γιατί δεν σου έδωσαν το manual. ΙΙ. -είσαι lenient απέναντι στους γονείς και αναγνωρίζεις ότι υπάρχουν και αστάθμητοι παράγοντες… Διαβάστε περισσότερα »\nΔεν έχεις παιδιά και δεν καταλαβαίνεις.\nΗ μάνα είναι ο πάπας. Έχει το αλάθητο. Κανείς άλλος δεν έχει το αλάθητο. Μόνο ο πάπας. Άρα μόνο η μάνα.\nΤροποποίηση. Βλαχάκι, το είπες, τώρα το διάβασα.\n@Luckystrike σε ευχαριστώ που έκανες διακοπή της αποτοξίνωσης! Δεν διαφωνώ με το κυρίως νόημα του σχολίου σου. Πάντως προσωπικά με τη συγκεκριμένη έννοια το έχω πει και μόνο (με είχαν φέρει στο αμήν!). Κι είναι κι ειδική περίπτωση, οπότε ο άλλος ΣΙΓΟΥΡΑ δεν ξέρει (αλλά δεν είναι κι ανάγκη και να μάθει τα προσωπικά μας δεδομένα). Άσχημο αυτό με τη λεκτική βία. Δυστυχώς κάτι τέτοια μένουν στις παιδικές ψυχές. @Βλαχάκι όπως πάντα τα πιο εμπεριστατωμένα σχόλια δίνεις! Οι ιστορίες που έβαλες είναι όντως hair raising στην ανταπόκριση και στην εξέλιξή τους (άκου αναισθησιολόγος ντίρλα!) κι όσο για τα τραγικά περιστατικά… Διαβάστε περισσότερα »\nΈχουμε ζητήσει επανειλημμένως και επί χρόνια από γειτόνισσα και μητέρα 2 ανήλικων αγοριών (κάτω των 5 τότε) να μην αφήνει τα παιδάκια της να παίζουν μπάλα-κυνηγιούνται-παίζουν ινδιάνους με αλαλαγμούς τις ώρες κοινής ησυχίας, χωρίς κανένα αποτέλεσμα. Αφού λοιπόν τα παιδάκια κάπως έχουν μεγαλώσει, αλλά εξακολουθούν να είναι ανήλικα (κάτω των 10 πλέον), τα αφήνουν και μόνα στο σπίτι οπότε αυτά αφηνιάζουν. Κάποια στιγμή, αφού τα νεύρα μας είναι σε πολύ κακή κατάσταση πλέον και αφού τα παιδάκια δεν σηκώνουν το τηλέφωνο και δεν ανοίγουν στο κουδούνι (και καλά κάνουν), αφήνω ένα σημείωμα πως “την επόμενη φορά θα καλέσουμε την πρόνοια”.… Διαβάστε περισσότερα »\n«Η κουβέντα λοιπόν αυτή λέγεται ως εξής (κι έτσι την χρησιμοποιούν όσες την χρησιμοποιούν): «Μην με κρίνεις, επειδή κάνω λάθη, επειδή στην θεωρία καλά ακούγονται όσα λες και συμφωνώ μαζί σου, αλλά αδυνατώ να τα εφαρμόσω στην πράξη για διάφορους λόγους που δεν μπορώ να σου εξηγήσω.» @Καραβαν Δεν νομίζω ότι είναι εύστοχο να Ομαδοποιουμε όλες τις μητέρες σε μια μάζα μέσα στην οποία είμαστε σίγουροι ότι χρησιμοποιούν αυτήν την φράση εννοώντας αυτό που γράφεις. Το εννοούν κάποιες. Σίγουρα όχι όλες. Ανάλογα με την εμπειρία του ο καθένας θεωρεί ότι οι περισσότερες το εννοούν τύπου «φοράω το ιερό στέμμα της… Διαβάστε περισσότερα »\nΠαιδιά σε αυτό που λέτε θέλω να προσθέσω κάτι. Εγώ δεν έχω παιδιά και πράγματι πολλά πράγματα μπορεί να μην τα καταλαβαίνω και για αυτό αποφεύγω να κάνω υποδείξεις σε γονείς αν δεν μου ζητήσουν τη συμβουλή μου. Θαυμάζω απεριόριστα όμως τους γονείς που μεγαλώνουν υπέροχα τα παιδιά τους και καμαρώνω αυτά τα παιδιά διότι φαίνεται και στον περίγυρο τους ο σωστός τρόπος που μεγαλώνουν. Απεναντίας οι γονείς που (κατά την δικη μου άποψη) κάνουν τρανταχτά λάθη στη διαπαιδαγώγηση των παιδιών, αυτό καθρεφτίζεται στη συμπεριφορά τους. Άρα μέσα μου μπορώ να καταλάβω έστω και κάποια βασικά πράγματα στο τι θα… Διαβάστε περισσότερα »\n(3) and final Καραβαν επειδή το πρώτο σκέλος δεν έγινε και πολύ σαφές επίτηδες, εφιστώ την προσοχή στα σχόλια. Χρήστρια παρουσιάζεται κάπως απόλυτη και επιθετική, στο θέμα που σχολιάζεται. Πράγματι, κι εμένα με ξενίζει και “βάζω χέρι” (first). Στο έτερο θέμα η χρήστρια ξανά σχολιάζει, σε παρόμοιο στυλ, και εκεί πλέον εισπράτει 2 απανωτά σχόλια, που πιθανολογούν ότι η εν λόγω για να μιλάει “έτσι” δεν έχει παιδιά: Wrong Και γενικώς wrong. Και νομίζω το έχω ξαναπει: Το να έχει ο άλλος παιδιά δεν τον καθιστά, αυτόματα, ούτε καλό κριτή εσού και των παιδιών σου, ούτε καλοπροέραιτο.Το να μην έχει… Διαβάστε περισσότερα »\nΠαιδιά ποιο αλάθητο; Έλεος κάπου. Ειρωνικά το είπα, σε μια προσπάθεια να δείξω που το πάνε μάλλον εκείνοι που λένε ‘δεν έχεις παιδιά, δεν ξέρεις’. Με εντυπωσιάζει που χρειάζεται να το διευκρινήσω, αλλά να που χρειάζεται.\nΆσχετο. Όταν κάποτε η Λένα είχε γράψει eleoc kapou, είχα μπει στο google να καταλάβω τι εννοεί… Δεν ήξερα την έκφραση. Χαζή λέμε!\nΤα βιβλία είναι αφορμή για συζητήσεις με τα παιδιά. Ειδικά εκείνα που έχουν μηνύματα διαφορετικά από τις δικές μας αξίες, μπορούν να ξεκινήσουν υπέροχες συζητήσεις. Μπορούμε να εξηγήσουμε στα παιδιά γιατί έχουμε άλλη γνώμη,να τα ρωτήσουμε τη δική τους και να περάσουμε τα δικά μας μηνύματα. Ανάλογα φυσικά την ηλικία και τη δυνατότητα κατανόησης του παιδιού. Συνηθίζω να μην απαγορεύω κανένα είδους βιβλίο στα παιδιά μου. Δεν θα αγοράσω βιβλία που θεωρώ μπούρδες αλλά από τη βιβλιοθήκη του σχολείου τους (που ευτυχώς έχει πολλά βιβλία) τα αφήνω να δανειστούν όποια θέλουν. Και δρω αναλόγως. Ελπίζω ότι έτσι θα αποκτήσουν κριτήριο… Διαβάστε περισσότερα »\nΊσως μάλιστα με βιβλία που δεν “συμφωνείς” να γίνονται ακόμα πιο ενδιαφέρουσες συζητήσεις.\nΗ αλήθεια είναι ότι δεν το είχα σκεφτεί έτσι, ωραία προσέγγιση!\nΤαπεινή μου άποψη είναι πως τα “παραμύθια” δεν πρέπει να λογοκρίνονται, κατ΄αυτήν την έννοια, ακόμη και τα αρνητικά τους στοιχεία είναι χρήσιμα και όπως -θα έχω ξαναπεί- αυτό το παρακάτω στόρυ αδυνατώ να το διαβάσω χωρίς να δακρύσω, όχι όμως ως παιδί, τώρα:\n<3 The Nightingale and the Rose <3\nΝαι μαζί με το χελιδόνι και τον ευτυχισμένο πρίγκιπα.\nΣωστά! και με τον εγωϊστή γίγαντα επίσης, άτιμε ουάιλντ, επίτηδες το έκανε.\nΠάντως ειδικά στο the Nightingale and the Rose, δεν υπάρχει η αίσθηση του δικαίου (όποιου δικαίου!) στο τέλος και είναι σκοτωστικό.\nΒλαχάκι συμφωνώ. Περί λογοκρισίας ισχύει για τα παιδικά βιβλία ότι ισχύει για όλα τα πνευματικά έργα.\nΌπως επιλέγουμε τι θα φάει το παιδί γιατί του κάνει καλό η κακό, επιλέγουμε και τι είδους πνευματική τροφή θα λάβει ένα παιδί. Αναλόγως με τις καταβολές και το αξιακό σύστημα του γονέα γίνεται και η επιλογή υποθέτω.\nΣχετικά με τον ευτυχισμένο πρίγκιπα του Wilde, θα ήταν διαφορετική η ανάγνωση της αυτοθυσίας έαν ο ήρωας ήταν πριγκίπισσα.\nΥ.Γ και εμένα με συγκινεί απίστευτα\nΤο αηδόνι είναι τέεεεεεεεελειο.\nΕίσαι μια τρυφερή ψυχή Βλαχάκι. 🙂\n[άσχετο: δεν μου βγαίνει από τον εγκέφαλο η ομολογουμένως ρηχή ιδέα ότι η κεντρική ιδέα των Thornbirds είχε για απαρχή της αυτή την ιστοριούλα του Wilde.]\nΒΤW Αγαπάς εξίσου και τον Poe?\nΑναφορικά με την ελληνική βερσιόν ο τίτλος είναι “τα πουλιά πεθαίνουν τραγουδώντας” ότι έπαθε και το nightingale, ουσιαστικά. Δεν το ‘χω διαβάσει και δεν θυμάμαι και τη μίνι σειρά, που πολύ αποσπασματικά πρέπει να είχα δει. Το έβαζε μεγαλοβδομάδα στην τιβί και στην μητέρα μου άρεσε ο ρίτσαρντ τσαμπερλεϊν. Lol. Poe? Χμμ.. Δεν θα το έλεγα. Κάποτε σύχναζα σ’ ένα περιβόητο γκοθάδικο και μου είχαν χαρίσει ένα βιβλιαράκι, αλλά δεν το έψαξα παραπάνω. Του ουάιλντ το όμορφο μπούκι το είχα σε φυσική μορφή από μικρό. Επίσης από κάποια ηλικία και μετά και -εδώ και πολλά χρόνια, δυστυχώς(;)- δεν το έχω… Διαβάστε περισσότερα »\nΣωστά, έχεις δίκιο για τον τίτλο. Πάντως -άσχετο, αλλά δεν κρατιέμαι, θα το πω- η ψυχοπαθολογία αυτού του ανθρωποτύπου γυναίκας έχει ενδιαφέρον διδακτορικής διατριβής: να’σαι παντρεμένη, στη σειρά, με κείνον τον ατελείωτο Αυστραλό τον Brian Brown και να λιώνεις σαν το σπαρματσέτο (από λίπος φάλαινας, να μην ξεχνιόμαστε) για τον Chamberlain…τι να πεις. Τώρα για τον Πόε αλλά και για το Queerness. Νομίζω ή έχει κανείς το goth ή δεν το’χει, κι αν το’χει δεν θεραπεύεται ποτέ. 🙂 Το queer μου αρέσει ως κι εμένα να το διαβάζω (πολύ!! το’χαμε ξανασυζητήσει παλιά, guilty pleasure) και δεν σε αδικώ με τον… Διαβάστε περισσότερα »\nΠερι γοτθικων. Α! όχι purist εδώ. Όλα είναι κομμάτια μας, άλλωστε, και κάποτε πήγαινα με μαύρες πλεκτές μπέρτες και bowler hats, αλλά μετά έσκαγα μύτη με ροζ μπλούζες ή οτιδήποτε τυχαίο, μια χαρα! Θυμάμαι, πάντως, τω καιρώ εκείνω, που έμενα αγγλία, κατέβαζα μουσικές από soulseek και είχα μπει σε μια ανάλογη ομάδα τσατ-ρουμ, μιλάγαμε διάφοροι και λέει ένας από “που είσαι εσύ originally?”, greece του κάνω. “Haha, olive goth”, μου κάνει ειρωνικά. Ήταν γερμανός και ήταν ρατσιστάκος, προφανώς. Και η αλήθεια είναι πως ανάγκη την “γερμανική γοτθικότητα”, δεν είχα, από καμία άποψη 🙂 Δεν μπορώ να πω ότι είναι των… Διαβάστε περισσότερα »\nΣοκοφρέτα ακριβώς το ίδιο σκέφτηκα. Την καρδιά της μάνας! Παρουσιάζει την μάνα που δίνει χωρίς αντάλλαγμα και το παιδί εκμεταλεύεται αυτό το δόσιμο. Την μάνα που η ζωή της δεν έχει άλλο νόημα από το να δίνει στο παιδί της. Που όλα τα άλλα τα πρόσωπα της ζωής της είναι κομπάρσοι (βλέπε πουλιά). Και φυσικά, το παιδί φεύγει από το σπίτι, ανοίγει τα φτερά του αλλά αυτή ζει για την ώρα και την στιγμή που θα επιστρέψει. Η μάνα δεν πρέπει να έχει άλλα ενδιαφέροντα στην ζωή της. Η αγάπη αποδεικνύεται μόνο με την αυτοθυσία. Στερεότυπα που αναπαράγονται και δίνονται… Διαβάστε περισσότερα »\nΤο συγκεκριμενο βιβλίο δεν το εχω διαβασει. Ηθελα ομως να πω για το ποιημα του Αγγελου Βλαχου ” Η καρδια της μανας”. Το ποιημα μιλαει για αγαπη. Τραβηγμένη ναι οντως αλλα αγαπη. Η μελοποιημενη εκδοχή του ομως ειναι ελαφρα παραλλαγμενη κι εκει πραγματι υπαρχει αυτοθυσία, αλλα δεν ειναι αυτο το αυθεντικο ποιημα.\nΕννοουσα αγαπη χωρις ορια σε μια τραβηγμενη περιπτωση περα απο την πραγματικοτητα.\nΗ ιστορία πάντως που περιγράφεται στο ποίημα δεν δημιουργήθηκε από τον Βλάχο, είναι μάλλον δημώδης και απαντά σε πολλούς λαούς.\n“Το κομμάτι που λείπει συναντά το μεγάλο Ο” ομως, θα το κανα mantra στα παιδιά μου.\nΧμμ. Εγώ δεν το ήξερα και το γκούγκλαρα. Και βρήκα αυτο:\nΚαι κατάλαβααυτό που λέει στο τέλοσ απο την ιστορία, ότι μιλάει για την καταστροφή που επιφέρει ο άνθρωπος στη φύση κτλ.. Λάθος ιστορία βρήκα?\nπρόκειται γι’ αυτό\nΤο είδα και αυτό mumu αλλά δε θα δώσω τώρα και 5 ευρώ για να διαβάσω ένα παιδικό βιβλίο!\nκαλά, σαφώς όχι, το λινκ δεν το έβαλα για να το αγοράσεις!\nΕγώ δεν σκέφτηκα καθόλου τη μανούλα πάντως διαβάζοντας το. Ίσα ίσα σκέφτηκα όλο αυτό το ανούσιο που υπάρχει στη ζωή μας, να παίρνουμε,να έχουμε κτλ το οποίο είναι μια τρύπα στο νερό γιατί στο τέλος θα πεθάνουμε.\nΥΓ. Και συμφωνώ με Καραβαν, η φλογερή καρδιά του Ντανκο είναι κορυφαία ιστορία!\nΡε τι ψυχοπλακωτικά πάτε και διαβάζετε στα παιδιά σας; Του δίνετε και Prozac μετά; Μιλάμε ένα τέτοιο να διαβάζεις κάθε μέρα, δε θες τίποτα άλλο.\nπαιδικό my ass.\nτο είχα διαβάσει στον μικρό μου γιο όταν ήταν 5 και ο κακομοίρης έκλαιγε μετά για μισή ώρα.\nΧαχαχαχα, εμένα η μάνα μου κάποια στιγμή μου απαγόρεψε τη μικρή γοργόνα. Πήρε ό,τι υπήρχε στο σπίτι (κασέτες, βιβλία, κούκλες) και τα εξαφάνισε. Είχε βαρεθεί να με βλέπει να πλαντάζω. Έφτασα 20 και δεν είχα δει ούτε την ταινία της disney\nη μικρή γοργόνα κι ο μολυβένιος στρατιώτης είναι τα πιο ωραία παραμύθια του Άντερσεν! Δάκρυ κορόμηλο.\nKαραβαν’ κι εγώ έχω ρίξει ποτάμια δάκρυα για το μολυβένιο στρατιώτη και το κοριτσάκι με τα σπίρτα αλλά το αγαπημένο μου ήταν η Ελίζα με τα 11 αδέρφια που μεταμοφώνονταν σε κύκνους. Αυτό το διάβαζα καθημερινά πριν ακόμα πάω σχολείο. Με είχαν μάθει από νωρίς να διαβάζω, από τα 4 περίπου. Πολύ αργότερα ανακάλυψα και τη σχετική βικτωριανή εικονογράφηση της Alice Havers. Τη γοργόνα τη διάβασα όταν ήμουν ενήλικη πια. Δεν μοιάζει και πολύ με την ταινία του disney. To τέλος είναι τελείως αλλαγμένο. Υπάρχει κι ένα παραμύθι του Αντερσεν που μισώ και δε θα το διάβαζα με τίποτα σε… Διαβάστε περισσότερα »\nΠάντως διάβαζα τις προάλλες το Κοράκι του Πόε και τον θρύθο του Παλιού Θαλασσινού (Rime of the Ancient Mariner) στα παιδιά μου, από το “Παραμύθια από την Παγκόσμια Ποίηση” (ένας τόμος από μια σειρά Παραμυθιών διαφόρων λαών και εποχών ) τροποποιημένα σε πεζό και είχαν εκστασιαστεί!\nΝομίζω είναι λάθος να διαβάζουμε υπερβολικά απλοϊκές έννοιες επειδή απλώς είναι παιδιά. Καταλαβαίνουν πολλά περισσότερα απ’όσα μπορούν να εκφράσουν με τα λόγια.\nΚαραβάν, τι ωραία ιδέα για τον ανιψιό μου. Θα το κοιτάξω!\nΤι ωραία βιβλιοπρόταση! Thanks!\nΠόε καλέ στα παιδιά; μπαααα εγώ ως ενήλικας και είχα εφιάλτες\n@leas να’ναι λίγο μεγαλούτσικο το παιδί (από μέση Δημοτικού κι άνω) επειδή έχει κάπως λόγια γλώσσα (ακολουθεί την αυθεντική ποίηση). Δεν πειράζει όμως, σταματάμε κι εξηγούμε. @σοκοφρέτα, αξίζει όλη η σειρά (έχει έναν τόμο με ινδικά και περσικά παραμύθια, υπέροχο) @luckystrike μην το λες! Ο μεγάλος περνάει τώρα φάση μιας ελαφριάς ερωτικής ματαίωσης (είναι και πιστός ο άτιμος, κρατάει χρόνια αυτή η κολώνια, στη μάνα του έμοιασε) και ένιωσα ότι τον ανακούφισε πολύ η διήγηση του Κορακιού, επειδή κατάλαβε ότι κάποιες φορές μπορεί να αγαπάμε μεν, αλλά η αγάπη μας αυτή να μην έχει αίσιο τέλος ή να ματαιωθεί για… Διαβάστε περισσότερα »\nΑ οκ, θα περιμένουμε τότε λιγάκι. Ευχαριστώ!\nΕγω οταν ημουν μικρη ,ειχα διαβασει το χριστουγεννιάτικο παραμύθι “τα δωρα των μάγων” .Το λοιπον ηταν ενα ζευγαρακι ερωτευμένο αλλα μπατήρηδες.και τελος παντων γινονταν διαφορα και στο τέλος και καλά το ηθικό δίδαγμα ήταν οτι δεν πειραζει να είσαι φτωχομπινεδιάρης άμα έχεις την αγαπούλα σου.Ειχα στεναχωρηθει πολυ.Τωρα που ανακάλυψα οτι πειράζει και παραπειράζει να εισαι φτωχομπινεδιάρης και ασε μας με την αγαπούλα σου στεναχωριέμαι περισσότερο.\nΚαλέ, στη Θεσσαλονίκη έχει ολόκληρο μεζεδοπωλείο που το έχουν βαφτίσει έτσι…\nΌταν πρωτοέπεσε στα χέρια μου «Το Δέντρο που έδινε», είχα κατενθουσιαστεί: ο Shel Silverstein έχει γράψει το εκπληκτικό (κατά τη γνώμη μου) «Το κομμάτι που λείπει συναντά το μεγάλο Ο».\nΗ απερίγραπτη απογοήτευσή μου, δεν πέρασε ούτε όταν προσπαθούσα να με πείσω ότι «δεν μπορεί, κάτι δεν κατάλαβα καλά…». Μια χαρά είχα καταλάβει και αρνούμουν να αποχαρακτηρίσω τον -μέχρι πρότινος- φανταστρουμφικό Silverstein 🙂\nΠροηγούμενο άρθρο Αγαπητή «Α, μπα»: Μου την δίνει που είναι τόσο αλαζονικές και εγωκεντρικές\nΕπόμενο άρθρο Αγαπητή «Α, μπα»: Για πόσο μένεις σε ένα γάμο χωρίς σεξ;